qundao/data-zh-poetry huggingface dataset:
分得钱塘候潮送客还温州
作者：郑文康
朝代：明

钱塘江流平似掌，云散海门潮未上。村鸡啼遍四郊声，淡月疏星尚微朗。帆樯满目纷如麻，候潮同坐江头沙。近郭钟声识僧寺，隔江灯影是谁家。众中有客相依并，访我里居兼问姓。自言家住乐清邑，从小读书期待聘。先君旧日事文皇，朝朝暮暮趋明光。画笔当朝推第一，房山北苑皆寻常。内外交游多俊杰，老大逢人犹折节。一朝仕路各东西，两地书邮俱断绝。当时一人最知己，道义忘形是君子。年来宦寓在昆山，曾致缄书托双鲤。囊琴载鹤遥相过，旧情不减新情多。花前对酒频教醉，月底谈诗屡听歌。倾倒离怀将一月，上道南还天正热。众山拱揖俯临吴，一水迢遥曲通浙。苏杭相去五日程，野花啼鸟如来迎。前宵梦断松陵驿，昨日帆过槜李城。夜来栖泊依林樾，醉沐江风洒毛发。乡心一片不容眠，早起候潮将晓发。须臾语罢潮已来，舟船尽向江心开。行到江南望江北，欲付相思潮寄回。
分得黄幡绰墓送客
作者：郑文康
朝代：明

天宝年中一老伶，孤坟三尺旧题名。沉香亭畔曾供奉，太液池边得从行。蜀道马騑尘衮衮，梨园人散草盈盈。置君夜雨淋铃曲，三迭阳关自有情。
刺牡丹
作者：郑文康
朝代：明

名花不入小家园，岁岁花时沸管弦。只恐春风容易过，邻翁耕作种瓜田。
刺鼠
作者：郑文康
朝代：明

崇墉夏屋惯穿登，此物人间众所憎。相体本无毛骨异，养生全仗齿牙能。饱餐公廪频年粟，渴餍私房彻夜灯。可奈乌圆共眠处，任渠无忌恣凭陵。
匿名书
作者：郑文康
朝代：明

友道尚忠告，何为投匿名。过愆得昭告，自新路能行。余生信多畏，畏天尤战兢。举目见神电，侧耳闻轰霆。口有愚直言，势无趋附情。获咎或在斯，辱教知自惩。君当勿复作，国典有明刑。
十月十七日
作者：郑文康
朝代：明

堂上仙翁去不回，升阶愁见旧屏帏。蓼莪未读眉先蹙，霜露初寒泪已挥。几夜音容随梦散，半生菽水与心违。若教化得辽东鹤，莫待千年及早归。
南戴田家
作者：郑文康
朝代：明

不为功名恋锁缰，布衣甘老在南阳。百年茅屋传家物，一卷农书教子方。细柳高墙江上宅，野田荒草雨中羊。东邻西舍皆良善，却笑他州有互乡。
古墓
作者：郑文康
朝代：明

野梅荒草水边坟，无处从人问子孙。三尺断碑今又失，几多遗恨夕阳村。
吊宋靖州通守江公墓
作者：郑文康
朝代：明

昆南城外二里许，一水遥遥是须浦。浦旁有地名墩头，原是前人一抔土。旧时土墩今已平，乡民尚唤墩头名。何年创作尼僧院，近日攻开长夜城。城中主翁愁见日，露出城门一方石。大书深刻数十行，爵里姓名明且白。世家云是衢州人，托体此邦依所亲。谁道历年才二百，桑田变海海扬尘。君不见南渡诸君何失德，山陵尽付杨家贼。三泉机弩亦徒然，读罢志文三太息。
同朱道人孙绍先周德元过广慈庵
作者：郑文康
朝代：明

近水招提也自幽，好山只在殿东头。天花香散庭阶雨，檐树凉生枕簟秋。野老辞家容入社，县官出郭爱停驺。梅花窗下僧灵澈，笑倒贪夫老未休。
同钝庵诸公吊李侍御墓
作者：郑文康
朝代：明

乐庵江都人，来作昆山客。布衣三十余，言行皆道德。王公双眼如镜明，一见遂识人中英。即令女弟侍巾栉，不久竟成天下名。州县屡迁官，台阁荐膺职。甘心民事恤饥寒，苦口君身论阙失。一朝谢病解朝簪，托身便筑圆明庵。自言腊月三十日，散场似与禅和参。哀哉三百年，荒丘久无主。猛欲问梅花，梅花寂无语。呜呼白石烂、沧海枯，先生之名不可磨，先生之名不可磨。
同钝庵诸公吊李侍御墓
作者：郑文康
朝代：明

郭外东南隅，行行仅六里。土地颇高肥，泉流亦甘美。昔人爱此民风和，王公薤露时来歌。谁知兴废眼前事，旧坟渐少新坟多。杨生一乡彦，考盘在空谷。官田时趁雨中耕，父书夜向灯前读。乐庵之墓屋东头，人物吾邦第一流。杨生怀贤悯芜秽，有时岁事来恭修。斯文在斯人，斯人不可作。我欲荐梅花，梅花已零落。呜呼三尺法天下知，先生之封谁敢夷，先生之封谁敢夷。
同钱户部登山
作者：郑文康
朝代：明

使节遥临曙色开，苍苔白石路崔嵬。藤萝绕涧峰千尺，松竹当窗酒一杯。鸟识歌阑随客散，鹤知茶熟伴僧来。四郊莫道无荒土，还有饥寒遍草莱。
和曾刑部韵
作者：郑文康
朝代：明

杜陵花竹怨离居，驿使遥传日下书。啼断西风原上鸟，海天愁思正纷如。
和王侍郎一宁留别浚县魏少尹
作者：郑文康
朝代：明

肺肺垂杨渺渺河，平川驿里暂经过。白头天使乡情好，青眼仙郎旧话多。候吏几人沙上立，新诗八句酒边哦。知君共有苍生念，细说民艰奈晚何。
和简庵沈少卿题画
作者：郑文康
朝代：明

书法淋漓满卷中，眼前生意与真同。当朝名笔应多在，前代遗缣尚未穷。翰苑品题文耀日，宾筵展玩笑生风。古来独有监门者，画出流民第一工。
和钝庵吊乐庵龙洲莲峰半山四古墓
作者：郑文康
朝代：明

白头村妪白头翁，盛事惊看在眼中。可惜一抔江上土，野花黄蝶领春风。一篇醉渡浙江词，不是寻常句读诗。空有故人三十万，等闲尽付酒家儿。泗园文脉接莲峰，姓氏曾收县志中。只为书声消歇久，子孙谁免哭途穷。清江百里古名娄，总管佳城此地留。龙虎气消君莫怨，新漕风景更多愁。
和钝庵吊乐庵龙洲莲峰半山四古墓·其一
作者：郑文康
朝代：明

白头村妪白头翁，盛事惊看在眼中。可惜一抔江上土，野花黄蝶领春风。
和钝庵吊乐庵龙洲莲峰半山四古墓·其三
作者：郑文康
朝代：明

泗园文脉接莲峰，姓氏曾收县志中。只为书声消歇久，子孙谁免哭途穷。
和钝庵吊乐庵龙洲莲峰半山四古墓·其二
作者：郑文康
朝代：明

一篇醉渡浙江词，不是寻常句读诗。空有故人三十万，等闲尽付酒家儿。
和钝庵吊乐庵龙洲莲峰半山四古墓·其四
作者：郑文康
朝代：明

清江百里古名娄，总管佳城此地留。龙虎气消君莫怨，新漕风景更多愁。
和鬼仙诗五十韵
作者：郑文康
朝代：明

忆昔初通贽，鸡盟订自天。姓名虽久识，邑里各相悬。倾盖衷肠合，分襟梦寐连。奇才骇神鬼，浮议谤迍邅。翠羽悲鹦鹉，红颜落杜鹃。瘦因粱肉减，忙为艺文缠。暑阁朝横膝，寒斋夜耸肩。扇摇倭国纸，被拥日南绵。宝玉深藏璞，骊珠暗在渊。未逢宣室召，甘向茂陵眠。经史心俱醉，王公眼尽怜。长庚重孕白，司马复生迁。踪迹多方到，风波几处全。反躬思寡悔，搔首动追愆。路口弹长铗，江心补漏船。自缘三岛谪，敢望九霄骞。雅操坚如石，生辰薄似砖。四时恒旸若，双眼独醒然。燕寝凝香处，清霜点鬓年。词章夸敏捷，篆籀擅穷研。梦绕江湖上，身依客旅边。韬光封镜匣，病缓佩弓弦。孤比悬崖竹，清同出水莲。放歌来树底，舒啸立山巅。命仆呼声煦，逢人礼貌虔。烟霞成痼疾，笔砚是良田。到处诗名播，谁家酒债牵。楼船妆雪洞，白马覆红毡。缨濯沧浪水，茶烹义井泉。土抔挥镪楮，木偶视豪权。哕哕丹山凤，行行陆地仙。蓬瀛三万里，锦绣几千篇。厌俗常居寺，谈空惯问禅。善书修殿记，不受卖文钱。误爱予多幸，相过意每专。时从鸡黍约，共话结交缘。畏饮杯浮毒，雄谈鼎沸煎。书筒疏未久，讣札报何遄。仙子形骸蜕，台郎道义坚。敛含依法制，冠履择新鲜。精爽还乡里，悲愁满市廛。贞妻浑欲死，令女半成颠。天泣霜华降，风号树影偏。仙班仍入籍，灵性了无眩。神逐鸾箱下，幡随鹤驾旋。药方真索隐，诗句愈钩玄。海鸟归华表，门生扫墓阡。沉沉寒食雨，澹澹夕阳烟。已说登佳境，无劳叹逝川。招魂今日赋，遗事后人传。正直聪明者，皇天不负贤。
咏鹤
作者：郑文康
朝代：明

丹顶玄裳雪羽衣，水边石上最相宜。清高不入樊笼里，只许仙人渡海骑。
哭同年张节之提学
作者：郑文康
朝代：明

戊午年中总妙龄，京闱秋榜忝同登。状头却被残形误，策手频教大老称。提学情怀浓似酒，传家衣钵薄如冰。移风易俗空赍恨，不是无能是未能。
哭同年张节之提学
作者：郑文康
朝代：明

正大胸襟古怪姿，南都佳士重当时。生憎佛老添荆棘，坐笑杨朱泣路岐。向客爱谈三代礼，在家长诵二南诗。腰金已遂平生志，尚有余情自可悲。
哭邑宰郑尊生
作者：郑文康
朝代：明

痛哭尊生老，双亲尚在堂。负心淹薄宦，遗恨付诸郎。彩戏乐难再，锦封恩异常。断魂招不返，先已到襄阳。
哭邑宰郑尊生
作者：郑文康
朝代：明

痛哭尊生老，荥阳共祖姬。谬看如拱璧，相爱若连枝。恺悌三年政，和平十卷诗。自怜多病者，和泪敛君尸。
唤渡
作者：郑文康
朝代：明

渡头风急水生波，客路归心向晚多。唤出小舟行不上，隔江无奈雨来何。
唤渡
作者：郑文康
朝代：明

白浪浮空散作花，荡舟食力度年华。行人不用愁风雨，过得江来似到家。
喜故人子至
作者：郑文康
朝代：明

百年茅屋几秋风，已见高门在眼中。况尔累累尽英物，高曾元是汉于公。
城南夜集
作者：郑文康
朝代：明

明月照高秋，城南昨夜游。行厨依绿树，长席近河流。鸥梦芙蓉渚，渔灯杜若洲。荒闲尽堪乐，何必酒家楼。
夏封君草堂
作者：郑文康
朝代：明

埋骨荒山下，于今已廿年。两雏双白璧，三世一青毡。高行乡人诵，遗经弟子传。惟余手栽树，长对草堂前。
夏日读书树下
作者：郑文康
朝代：明

高树凉风落翠阴，古诗三百治平音。壮年且尽双瞳力，莫为功名易动心。
太常卿夏公仲昭进阶从二品时年七十七
作者：郑文康
朝代：明

云鹤上罗衣，犀鞶映寿眉。年高喜身健，恩重觉行迟。
奉天殿早朝
作者：郑文康
朝代：明

禁城漏尽九门开，喔喔鸡人报晓来。烛影遥连堂上乐，鞭声三衮殿前雷。群阴伏地天颜喜，万岁呼山御辇回。文武满朝忠与义，谩夸贾至有诗才。
姚江草堂
作者：郑文康
朝代：明

草堂旧在姚江浒，门对清流列环堵。明窗净几似仙家，中有佳人服勤苦。养高懒去干州县，十载将心攻笔砚。兴来不赋散人歌，闲时只读功臣传。珠玑文绣撑心胸，袖携长策朝重瞳。丹墀独对五千字，群英谁敢争前锋。长安陌上恩荣日，从此金门遂通籍。青春衣绣入乌台，寒郤当年读书席。客边日夜长相思，别来庭树生孙枝。清泉白石画中景，凉风疏雨灯前诗。有时高望添惆怅，梦魂飞到姚江上。千树桃花几度红，半庭芳草元无恙。去年怀归奏明主，晓叩天阍听天语。鉴湖赐与贺知章，一棹南还特相许。啸歌重上江边堂，藤花落地莓苔香。纱帽笼头作堂主，坐令蓬筚增辉光。寻踪访旧多零落，只有青山宛如昨。虽云田野久荒芜，且喜松篁未萧索。未归长忆故园春，到得家来兴已分。不为草堂无乐趣，此心一饭敢忘君。
姚江草堂
作者：郑文康
朝代：明
体裁：古风

草堂旧在姚江浒，门对清流列环堵。明窗净几似仙家，中有佳人服勤苦。养高懒去干州县，十载将心攻笔砚。兴来不赋散人歌，闲时只读功臣传。珠玑文绣撑心胸，袖携长策朝重瞳。丹墀独对五千字，群英谁敢争前锋。长安陌上恩荣日，从此金门遂通籍。青春衣绣入乌台，寒郤当年读书席。客边日夜长相思，别来庭树生孙枝。清泉白石画中景，凉风疏雨灯前诗。有时高望添惆怅，梦魂飞到姚江上。千树桃花几度红，半庭芳草元无恙。去年怀归奏明主，晓叩天阍听天语。鉴湖赐与贺知章，一棹南还特相许。啸歌重上江边堂，藤花落地莓苔香。纱帽笼头作堂主，坐令蓬荜增辉光。寻踪访旧多零落，只有青山宛如昨。虽云田野久荒芜，且喜松篁未萧索。未归长忆故园春，到得家来兴已分。不为草堂无乐趣，此心一饭敢忘君。
孙孝子
作者：郑文康
朝代：明

孙孝子，遗腹儿，生辰孤苦何其奇。三年舅夺母志去，父踪父影茫无知。人有孝心天肯负，旧箧公文天所护。此中遗事宛然存，方知父死边城路。孝子看来悲复喜，和泪和愁戒行李。彷徨匍匐向南奔，瘴雨蛮烟七千里。广西山川浩如海，况复丘陵几迁改。累累相似一何多，知尔荒坟竟安在。纷纷异梦来冥冥，冥冥之中殊有灵。一朝忽得一抔土，鹤骨深藏元姓丁。共言试骨当试血，骨肉相投疑可决。孙郎沥指血如川，渍入骨中红不灭。孝子欢声震若雷，解衣包骨抱归来。南宁郡里新风景，添得孙郎哭父台。
安闲
作者：郑文康
朝代：明

脱却朝衫制芰荷，芙蓉亭上啸还歌。生来骨相知轻贱，长得安闲幸已多。
宗能寓夏氏馆暑夜以诗招之
作者：郑文康
朝代：明

故人清话类清标，清似清风月下飘。不及清风能自至，故人须待寄诗邀。
客中闻弟病
作者：郑文康
朝代：明

家书无雁到京迟，两月沉疴近始知。莫是劳心思远客，夜窗多诵鹡鸰诗。
宿车塘张氏馆
作者：郑文康
朝代：明

县城寒漏雨中沉，江馆无人醉拥衾。年少书生岂陶谷，肯因一笑费千金。
寄同年谢骞御史
作者：郑文康
朝代：明

才向琼林醉绮筵，又乘骢马下南天。台中老吏称多学，路上行人说少年。环佩暂离双阙下，封章频到五云边。春来行尽江东郡，一路停鞭解倒悬。
寄徐叶祥
作者：郑文康
朝代：明

南州高士有佳儿，清节虽贫亦自持。闭户读书多岁月，不将名姓向人知。
寄海上韩杲
作者：郑文康
朝代：明

一纸相思托便鳞，客乡人寄故乡人。看花深忆山中乐，只恐归迟不见春。
寄海上韩杲
作者：郑文康
朝代：明

行尽清溪到水涯，好山环绕故人家。寥寥一犬柴门外，只隔桥东几树花。
寄贺甫里严公宁五帙
作者：郑文康
朝代：明

严先生，隐者流，胸中五车汗尔牛。星轺物色卒未遇，布衣将老东南陬。宅傍天随子，学耻平津侯。眼空四海百不忧，平生抱负谁与俦。今年已半百，苍发双明眸。客星久不犯帝座，寿星忽见弧南头。山中酒熟香可篘，阿恒沉疴今又瘳。银篆盘，铁拄杖，纷纷车马来交游，诗成醉饱饮未休。我有一枝花，赠君为寿筹。伯玉知非年，买臣富贵秋。江水东驰无日夜，蟠桃莫信痴儿偷，要将忠孝名长留。
寿山中人
作者：郑文康
朝代：明

羔羊春酒杂仙桃，两鬓秋霜一布袍。白鹿青骡来会者，滑稽方朔最年高。
寿徐老翁
作者：郑文康
朝代：明

年登七十无老态，岁岁寿星光射秋。王母蟠桃不须献，醉呼方朔自来偷。
寿徐老翁
作者：郑文康
朝代：明

还丹九转解延龄，不及心丹更有灵。三戒从来是良药，养生须读素王经。
屯田
作者：郑文康
朝代：明

海上无烽火，兵夫半入屯。田庐皆得业，鸡犬自成村。社饮翁归舍，春耕妇守门。不知戎马苦，同荷主君恩。
山斋
作者：郑文康
朝代：明

山斋无事乐忘饥，姓氏何须太守知。有客叩门惊犬吠，若非求药定求诗。
庐墓儿
作者：郑文康
朝代：明

神塘山阳敬亭北，三尺高坟土花涩。戚容满面谁家儿，向客未言先掩泣。自言生身才八月，黄口呱呱流乳汁。可怜儿父在鬼簿，催赴泉台趋令急。此时阿母方始嫁，绿鬓红颜踰二十。一朝忽作未亡人，无意独生判绝粒。哭夫横抱似夫儿，夫业有儿还可葺。茹悲饮恨度朝暮，鸾镜凤钗都什袭。澜翻刘向列女传，手写共姜诗暗习。寒灯不厌剪刀冷，暑夜勤将麻缕缉。共嘲壮夫既夭折，弱稚那能保成立。朱门众子多下流，况尔寡妻何所及。母志坚持肯少动，覆水难收终要拾。八龄即遣就外傅，发绾双鬟驱负笈。束修累岁力经营，笔札随时苦供给。三餐同咬菜根饭，井臼甘劳爨躬执。叮咛告诫言满耳，一日辛酸几回集。从此操危又虑深，幸尔成人在乡邑。母能守节儿读书，欢若卑官转崇级。百年光景等须臾，思报慈恩心汲汲。谁知此念竟虚负，母命云殂断呼吸。吁天叩地了莫闻，猛欲下从无路入。空将两眼带血泪，洒浸松根土痕湿。田间来取蓼与荼，覆得新庵大如笠。海枯石烂系哀思，何日何年忘郁悒。我闻此言亦凄惨，下马坟前频慰揖。为儿作歌儿谓谁，关西孙子其名伋。
怀叶与中
作者：郑文康
朝代：明

石浦桥头少保家，有田有宅有船车。芙蓉黄菊开将遍，白酒莼羹稨豆茶。十亩金潼隔市廛，水香地暖草如烟。奉思庵外长松下，明月清风不用钱。新买斋居近学宫，传家书籍尽堪容。北窗又有娱情物，三里青山百丈峰。
怀叶与中·其一
作者：郑文康
朝代：明

石浦桥头少保家，有田有宅有船车。芙蓉黄菊开将遍，白酒莼羹稨豆茶。
怀叶与中·其三
作者：郑文康
朝代：明

新买斋居近学宫，传家书籍尽堪容。北窗又有娱情物，三里青山百丈峰。
怀叶与中·其二
作者：郑文康
朝代：明

十亩金潼隔市廛，水香地暖草如烟。奉思庵外长松下，明月清风不用钱。
怀孙绍先
作者：郑文康
朝代：明

兄弟当家子若林，情怀偏向酒边深。里中恶少多相侮，不设机关半点心。
思乡
作者：郑文康
朝代：明

高堂有华发，何为贪远游。每逢吴下客，频问海东头。宦达固云乐，余生何足谋。累累城下冢，见说尽王侯。
思亲词
作者：郑文康
朝代：明

人皆有父我独孤，人皆有母我独无。此身不知竟何得，白日堂上将谁呼。我非本无父，有父疽背殂。我非本无母，有母归玄都。百年哀怨不可极，仰天俯地声呜呜。羹墙未易即，梦寐还能通。精灵会有期，永矢相为从。我愿丹青手，写出平生面。思诚在敬恭，对此一方绢。不须徐肇返魂香，暮暮朝朝与相见。
思养堂
作者：郑文康
朝代：明

灵椿未老雕风霜，音容一去空高堂。堂阴萱草喜无恙，金英翠叶相辉光。椿枯不复荣，终天恨何极。时凭梦魂中，聊得见颜色。赖此忘忧花，岁久犹未衰。花前称寿花下拜，爱花长与花相随。暮兴羊枣思，朝尽板舆乐。北邙路虽遥，西山日亦薄。此心一日几悲欢，舞罢斑衣泪还落。
思友
作者：郑文康
朝代：明

对雨思君子，胸中万卷书。知心非一日，有志作真儒。
戊辰元日
作者：郑文康
朝代：明

京国新元日，随朝入紫宸。双亲故山下，称寿是何人。
承恩颂
作者：郑文康
朝代：明

君恩重如山，又若海水深。臣躯等一羽，承之讵能任。薄才误蒙收任使，三载微劳何足齿。玉音颁赐过褒嘉，上及双亲下妻子。恩从天上降，明同日月光。幽明思报苦无策，但祝圣寿齐天长。更愿儿与孙，尽为犬与马。为犬守宫墙，为马清塞野。边尘不动内廷安，方遂区区感恩者。
拟张允怀寄内代内答十首 其一 寄内
作者：郑文康
朝代：明

年年曾寄客边书，写尽真情只当虚。十纸到家无一答，恨人心性愿消除。
拟张允怀寄内代内答十首 其六 代内答
作者：郑文康
朝代：明

频年收得慰安书，画饼难充腹内饥。见说锦城无限好，锦城虽好不如归。
拟张允怀寄内代内答十首·其七
作者：郑文康
朝代：明

闻君黑发渐成皤，谁信闺人白更多。唱惯阊门杨柳曲，无心来听扊扅歌。
拟张允怀寄内代内答十首·其三
作者：郑文康
朝代：明

寒家诸父挽宗孙，又与先人扫旧坟。莫听无稽长舌者，浪言身在百花村。
拟张允怀寄内代内答十首·其九
作者：郑文康
朝代：明

一灯一影共成三，人问移天只自惭。近报归来非诳说，便从窗下种宜男。
拟张允怀寄内代内答十首·其二
作者：郑文康
朝代：明

故园归计屡蹉跎，不是狂夫薄幸多。山鸟报人泥滑滑，况闻江上有风波。
拟张允怀寄内代内答十首·其五
作者：郑文康
朝代：明

思家独上仲宣楼，何处青山是旧游。便觅鲤鱼先寄信，月圆时节大刀头。
拟张允怀寄内代内答十首·其八
作者：郑文康
朝代：明

檀郎踪迹似风蓬，几夜因缘在梦中。不及天孙衾与枕，一年犹得一相同。
拟张允怀寄内代内答十首·其十
作者：郑文康
朝代：明

十年隔别面如瓜，无复容颜似舜华。只恐到门初下马，一天愁闷悔还家。
拟张允怀寄内代内答十首·其四
作者：郑文康
朝代：明

百花村里锦成云，尽卖乌程若下春。白面书生今渐老，有谁年少肯留人。
拟张允怀寄内代内答十首·寄内
作者：郑文康
朝代：明

年年曾寄客边书，写尽真情只当虚。十纸到家无一答，恨人心性愿消除。故园归计屡蹉跎，不是狂夫薄幸多。山鸟报人泥滑滑，况闻江上有风波。寒家诸父挽宗孙，又与先人扫旧坟。莫听无稽长舌者，浪言身在百花村。百花村里锦成云，尽卖乌程若下春。白面书生今渐老，有谁年少肯留人。思家独上仲宣楼，何处青山是旧游。便觅鲤鱼先寄信，月圆时节大刀头。频年收得慰安书，画饼难充腹内饥。见说锦城无限好，锦城虽好不如归。闻君黑发渐成皤，谁信闺人白更多。唱惯阊门杨柳曲，无心来听扊扅歌。檀郎踪迹似风蓬，几夜因缘在梦中。不及天孙衾与枕，一年犹得一相同。一灯一影共成三，人问移天只自惭。近报归来非诳说，便从窗下种宜男。十年隔别面如瓜，无复容颜似舜华。只恐到门初下马，一天愁闷悔还家。
挽丁行人璇
作者：郑文康
朝代：明

袖拂长安马上尘，少年曾醉杏园春。官船夜载三更梦，使节长随万里身。天上玉楼应妄说，道傍黄土自伤神。可怜台省同年伴，遍数升沉少一人。
挽季教谕室
作者：郑文康
朝代：明

簟笰轩车不再逢，萱花香冷绣帏空。家居不变江东俗，宦寓羞闻邺下风。井臼劳心甘白首，鸾凰沉影怨青铜。夫君书罢玄堂石，肠断寒山暮雨中。
挽平湖沈御史
作者：郑文康
朝代：明

结庐当墓近黄泉，苫块将除骨已仙。合院旧僚伤往事，两京新进哭同年。尚书有表名长在，仆射无儿事可怜。留得几多章疏藁，难兄和泪为重编。
挽徐老翁
作者：郑文康
朝代：明

百岁实难致，近之能几人。平生方寸地，到老一腔春。文献当时族，衣冠太古民。从今后来者，何处望清尘。
挽范苇斋
作者：郑文康
朝代：明

苇斋奇男子，可望不可羁。平生负孝义，断断无乖离。壮年事文艺，出入黄金闺。供奉三十载，屡将荣遇辞。建安最许可，东里尤相知。萧然一儒冠，朝野瞻容仪。直道老弥坚，清节贫弗移。皓皓方寸地，殷勤付佳儿。念兹不可作，泪洒坟前碑。
挽袁宗鲁母
作者：郑文康
朝代：明

藁砧客路作长辞，孤负红颜与岁时。身保一生心似铁，年登百岁鬓如丝。遥山远水从谁吊，苦雨酸风只自知。地下若逢先主问，已将全节付佳儿。
挽长洲翁叔昂
作者：郑文康
朝代：明

鹤发童颜太古形，不资丹石驻颓龄。平时道谊心常在，浮世风波眼尽经。汉室曾颁三老帛，庐山不见伍乔星。几人泪洒坟前树，来读中郎石上铭。
敲棋所
作者：郑文康
朝代：明

对客谈兵处，松风绕涧阿。一枰消日月，尺地起干戈。世路机心险，人情局面多。莫教轻下着，一错更无何。
新酒初熟约徐宽共尝候久不至
作者：郑文康
朝代：明

群鸦飞尽月黄昏，不见人来共酒樽。坐久隔墙闻犬吠，桂花香里又开门。
春园
作者：郑文康
朝代：明

柳眼茶芽总未抽，满天云意叫寒鸠。辘轳罢转人踪静，不是春天是晚秋。
春日偕龚工部过杨氏东郭草亭
作者：郑文康
朝代：明

小小茅亭下，阴阴柳树多。町畦接城郭，花卉近阳和。阁老题诗在，游人载酒过。坐听灌园者，时唱太平歌。
晨兴
作者：郑文康
朝代：明

一宵酣睡不曾醒，忽见东窗日已明。自笑起迟非中酒，为无人解报鸡鸣。
曙鸦
作者：郑文康
朝代：明

霜冷晓星高，群鸦近九霄。禁城钟鼓动，环绕似随朝。
朝天颂
作者：郑文康
朝代：明

才辞南京馆，又踏南宫门。下马鸿胪报名姓，早入大明朝至尊。君门九重深几许，金殿瑶阶净如洗。一朝忝作国家宾，千载幸逢尧舜主。皇仁浩如天，皇智妙如神。万几独断合造化，重瞳一视回阳春。自古日月光，或遗覆盆下。所以田野臣，尚多建言者。我愿一人圣，六卿贤。天地定位，中外晏然，天下书生无可言。
朱弦词
作者：郑文康
朝代：明

我琴有弦，我弦孔朱，得之尚记结发时。入指声琳琅，照眼光陆离。朝朝暮暮长相随。房中奏之无不合，家人听之无不宜。无何三十年，忽尔中绝东与西。合欢曲，连理枝，一朝变作凄凉词。鸾胶不可致，岁暮无还期。朱弦朱弦兮系我思，安得新弦兮差似之。
朱氏双节
作者：郑文康
朝代：明

霜华夜度湘帘影，玉兔寒沉帘外井。孤灯双妇抱双儿，泪结红冰湿衣冷。太阿出冶火星热，锋铓射人肝胆裂。谁知两点少年心，同化坚贞一方铁。
松竹篇
作者：郑文康
朝代：明

徂徕之山山有灵，四时秀气阴冥冥。中产古松高百尺，头角怪异非凡形。逢时开花吐香雪，一寸坚心一方铁。严霜烈日不改颜，风雨惟闻声激切。梦中肯上丁公腹，浪游之封徒自辱。养成良药在深根，要与苍生济茕独。平生知己独此君，此君乃是虚心人。直节略施何晏粉，清标不污元规尘。般倕伶伦俱未来，相逢尽说非良材。谁知老天有深意，暗施雨露加滋培。一朝使者轺车动，有司取赴明廷贡。自缘生长草莱中，不是朝家迟尔用。
林东斋居
作者：郑文康
朝代：明

溪流一曲绕柴门，屋后园田有路分。庄在辋川成故事，客归盘谷见遗文。借书夜读三更火，听鸟春眠半榻云。堪笑几人双健足，每于城市报新闻。
梦夏存良员外
作者：郑文康
朝代：明

存良豪杰士，二十登巍科。功名与词翰，夙夜心靡他。朝士纷如云，入眼苦不多。谦谦义兴尹，誓言为蔺颇。南宫新陟阶，东广已违和。十年腹中书，埋没荒山阿。孤儿托世父，寡妻依病姑。颛臾未足忧，萧墙起风波。区区蜗角上，白石寻干戈。遂令萱荆诗，翻成长恨歌。质成遇匪人，哀哉泪滂沱。
次宗能韵
作者：郑文康
朝代：明

君家兄弟好规模，不忝徐卿二子歌。为客偏惊秋信早，寄书无奈雨声何。城东流水还家近，桥北青山入市多。半月小楼诗几首，郢中音调许谁过。
正统己未会试中副榜辞授教职特蒙俞允
作者：郑文康
朝代：明

一官辞谢冒严威，圣主恩深特赐归。鹤发有缘重聚会，鹓班无分得留依。九重宫阙瞻天近，千里家山见雁稀。非厌广文毡冷澹，恐教尘满老莱衣。
江乡
作者：郑文康
朝代：明

江乡酒熟黍离离，莼菜鲈鱼正及时。堪笑同行门外客，月明乌鹊叹无枝。
江行逢渔父
作者：郑文康
朝代：明

衣食年年半有无，冷风寒雨在江湖。长贫不为官家课，尽送黄公旧酒垆。
沈东轩竹石
作者：郑文康
朝代：明

闻说君家景趣幽，东轩竹石映清流。万竿苍玉松煤润，一块玄精墨沈浮。舜世移根从嶰谷，禹时充贡自青州。虚心尽日当窗立，重质何年此地留。十载子孙多似箦，三春苔藓滑如油。月中风舞颠鸾尾，岁晚霜凝睡虎头。借看屡招坡老辈，拜呼频见米公俦。声敲环佩星芒夜，骨露琼瑶鹤梦秋。席地醉眠怜翡翠，引瓶磨洗厌蜗牛。谩期别墅开三径，誓向平泉占一丘。挑笋旋烧供茗椀，束薪烂煮对吟瓯。明当直造林深处，镌刻新诗记胜游。
沈东轩竹石
作者：郑文康
朝代：明
体裁：七言排律

闻说君家景趣幽，东轩竹石映清流。万竿苍玉松煤润，一块玄精墨沈浮。舜世移根从嶰谷，禹时充贡自青州。虚心尽日当窗立，重质何年此地留。十载子孙多似箦，三春苔藓滑如油。月中风舞颠鸾尾，岁晚霜凝睡虎头。借看屡招坡老辈，拜呼频见米公俦。声敲环佩星芒夜，骨露琼瑶鹤梦秋。席地醉眠怜翡翠，引瓶磨洗厌蜗牛。谩期别墅开三径，誓向平泉占一丘。挑笋旋烧供茗碗，束薪烂煮对吟瓯。明当直造林深处，镌刻新诗记胜游。
清逸
作者：郑文康
朝代：明

溷杂岂我事，奔趋非我能。身如临水鹤，心似出家僧。入竹雪堪听，采花蜂可憎。夜来读无逸，不厌浊油灯。
渔樵问答
作者：郑文康
朝代：明

妻子同舟钓浪花，晓行淮浦暮长沙。采薪只在深山里，得似江湖处处家。担头春酒一瓢多，树底看山树底过。谩说江湖妻子乐，几人失脚在风波。
渔樵问答·其一
作者：郑文康
朝代：明

妻子同舟钓浪花，晓行淮浦暮长沙。采薪只在深山里，得似江湖处处家。
渔樵问答·其二
作者：郑文康
朝代：明

担头春酒一瓢多，树底看山树底过。谩说江湖妻子乐，几人失脚在风波。
烈女陈若英
作者：郑文康
朝代：明

妾生未识檀郎面，妾貌檀郎未容见。两家名姓各相闻，妾始加笄郎突弁。阿翁读书官作郎，儿郎从之亲笔砚。寒灯暑帐不辞劳，饱学醉经将领荐。阿翁迁官向南返，子父相随共家眷。淮阴城下驿亭边，谁料因缘事成变。珊瑚枝向掌中折，道上人看泪如霰。青天白日愁无光，野魅山妖寒欲颤。铭旌高表异乡魄，襦裤空留慈母线。妾家遥隔西江水，讣入深闺心胆战。不知眼底有人间，望近黄泉离一箭。横插郎家双股钗，勇系兰房三尺练。但求同化穴中土，肯作孤栖梁上燕。从容顷刻毕此身，烈烈清风湖海遍。乃知天性无古今，尧舜涂人同一善。请歌女子若英诗，莫看太师长乐传。
爱萱歌
作者：郑文康
朝代：明

萱叶何青青，萱花何盈盈。花繁识土沃，叶盛由根萌。霜台有客双瞳清，爱花惟恐花飘零。花前歌舞花下行，绣衣光与花争明。我对花忘忧，花向我欲语。我心见花即欢乐，花亦相迎共相与。白日迟迟行，流年迟迟过。春归花若老，我心将奈何。但愿此花长在目，老不迁官心亦足。
玉立亭
作者：郑文康
朝代：明

亭中曾写铁仙诗，人去亭荒碧草滋。千尺危峰今尚在，重来磨洗认当时。
玉立亭
作者：郑文康
朝代：明

玉立长身旧主君，百年遗事至今闻。宗孙宾客还如旧，只欠杨君小朵云。
班姬
作者：郑文康
朝代：明

阳阿祸水洒涂椒，从此刘家火渐消。莫恃齐纨长在手，西风容易到芭蕉。
瑞葵歌
作者：郑文康
朝代：明

青青阶下葵，晔晔阶下花。年年正炎天，当阶丽繁葩。今年种葵旧时地，开出奇花共称瑞。天生瑞物多为人，君家有之非草异。明年种葵者，蹑上青云梯。赤手夺得月中桂，醉向瑞葵花下迷。人传瑞葵事，我歌瑞葵歌。瑞物尚云少，瑞人讵能多。愿君读书作人瑞，名与瑞葵同不磨。
瓶中红梅
作者：郑文康
朝代：明

鲛人暗处冯夷国，织出丹绡如血色。龙王窃夺龙女哗，碎裂一声飞作花。铁网千年沉海底，网得珊瑚价无此。剪裁不用并州刀，五出妆成三尺高。舶商载归冻不折，入手火星弹指热。君不见惊人岂在红颜子，鼎味元生清白里。
甫里留别管金祝韩唐诸君子
作者：郑文康
朝代：明

甫里繁华照市明，况多人物负才名。青春诗酒平时社，白昼弦歌到处声。唐士昔居元有宅，吴王此地旧无城。行随流水登归棹，一路居民识宋清。
田家作
作者：郑文康
朝代：明

垄上有良田，山中有茅庐。良田供岁计，茅庐足安居。朝出事耕作，暮归读诗书。凉濯茂树阴，饭罩清溪鱼。秋高纳禾稼，霜寒采薪樗。三时力颇劳，卒岁心还舒。田庐固荒陋，父祖遗业余。世守知几年，承传今在予。追念先人艰，岂易成菑畬。虽云一方土，重若琼瑶琚。我今享厚获，讵敢忘当初。地偏梦寐熟，志静思虑虚。明月至皎皎，清风亦徐徐。鹅鸭恼比邻，桑麻遍村墟。旧谷岁屡陈，新酒时常酾。劵许贫妪贷，饮召邻翁俱。迂懒自成癖，礼法谁嫌疏。有心务本业，无意干名誉。韦布幸粗安，矧敢怀轩车。秽矣郭霸粪，哀哉范增疽。长歌畎亩中，此乐当何如。
甲戌岁
作者：郑文康
朝代：明

陇头一夜雪平城，海口潮来水就冰。百岁老人都解说，眼中从小不曾经。
甲申元夕夏太卿席上新城张大尹诵灯词但愿年年庆此宵句余为足之
作者：郑文康
朝代：明

三十六灯明锦绣，画堂顿觉晚寒消。花前鼍鼓三更月，柳外人家几段箫。白发仙卿春未老，银筝玉女醉多娇。阴晴风雨从天定，但愿年年庆此宵。
画册四景
作者：郑文康
朝代：明

浦阔帆如马，归心犹厌迟。莫因顺风里，忘却逆风时。水獭荷花下，鹭鸶荷叶边。渔舟更数罟，谁为小鱼怜。桥上月如昼，鱼罾收未曾。清光且迟转，留作小家灯。雪霁景如画，几家诗酒欢。谁知白屋下，连日有饥寒。
画册四景·其一
作者：郑文康
朝代：明

浦阔帆如马，归心犹厌迟。莫因顺风里，忘却逆风时。
画册四景·其三
作者：郑文康
朝代：明

桥上月如昼，鱼罾收未曾。清光且迟转，留作小家灯。
画册四景·其二
作者：郑文康
朝代：明

水獭荷花下，鹭鸶荷叶边。渔舟更数罟，谁为小鱼怜。
画册四景·其四
作者：郑文康
朝代：明

雪霁景如画，几家诗酒欢。谁知白屋下，连日有饥寒。
病中
作者：郑文康
朝代：明

四十当强仕，年来顿早衰。发将须共白，手与足同痿。风雨烧灯早，晴明就枕迟。愁怀凭纸笔，写出尽成诗。
病中
作者：郑文康
朝代：明

戊午京闱榜，题名得颇先。授官十载后，赐告七年前。箧贮陈情藁，囊存历俸钱。君恩深未报，病枕夜无眠。先子多名誉，人称伟丈夫。病奄千日久，命向一朝殂。封殓烦邻友，扶持付老奴。此心遗恨在，双眼渐成枯。群妹皆同母，诸甥日渐多。每从宾塾散，频向舅家过。聚立年相若，同行气总和。情怀好伤感，棠棣不成歌。三子虽豚犬，相看抵万金。父书期尽读，母线要关心。靖节留诗久，徐卿种德深。二公歌咏在，一夜一长吟。宋驾南辕日，移家海上峰。华原非谬谱，显肃是同宗。世有儒书业，门无酒保佣。余生敢忘本，书姓必开封。从小称知己，当场总善文。八闽廉宪副，独石老监军。气味芝兰合，飞翔燕雀分。近来消息杳，惆怅赋停云。先祖留遗业，山中有敝庐。从教妻子累，肯负圣贤书。太守知贫薄，尚书问起居。若非守清节，谁暇枉轩车。七尺堂堂貌，蹉跎鬓欲秋。读书期事主，杖策望封侯。正大胸中学，凄凉眼下愁。老天如有意，未必此生休。病发风前叶，红颜雨后花。闭门思义士，看剑想仇家。久断宾筵酒，频供石鼎茶。草堂虽矮小，日日望京华。
病中·其一
作者：郑文康
朝代：明

戊午京闱榜，题名得颇先。授官十载后，赐告七年前。箧贮陈情藁，囊存历俸钱。君恩深未报，病枕夜无眠。
病中其七
作者：郑文康
朝代：明
体裁：五言律诗

先祖留遗业，山中有敝庐。从教妻子累，肯负圣贤书。太守知贫薄，尚书问起居。若非守清节，谁暇枉轩车。
病中其三
作者：郑文康
朝代：明
体裁：五言律诗

群妹皆同母，诸甥日渐多。每从宾塾散，频向舅家过。聚立年相若，同行气总和。情怀好伤感，棠棣不成歌。
病中其九
作者：郑文康
朝代：明
体裁：五言律诗

病发风前叶，红颜雨后花。闭门思义士，看剑想仇家。久断宾筵酒，频供石鼎茶。草堂虽矮小，日日望京华。
病中其二
作者：郑文康
朝代：明
体裁：五言律诗

先子多名誉，人称伟丈夫。病奄千日久，命向一朝殂。封殓烦邻友，扶持付老奴。此心遗恨在，双眼渐成枯。
病中其五
作者：郑文康
朝代：明
体裁：五言律诗

宋驾南辕日，移家海上峰。华原非谬谱，显肃是同宗。世有儒书业，门无酒保佣。余生敢忘本，书姓必开封。
病中其八
作者：郑文康
朝代：明
体裁：五言律诗

七尺堂堂貌，蹉跎鬓欲秋。读书期事主，杖策望封侯。正大胸中学，凄凉眼下愁。老天如有意，未必此生休。
病中其六
作者：郑文康
朝代：明
体裁：五言律诗

从小称知己，当场总善文。八闽廉宪副，独石老监军。气味芝兰合，飞翔燕雀分。近来消息杳，惆怅赋停云。
病中其四
作者：郑文康
朝代：明
体裁：五言律诗

三子虽豚犬，相看抵万金。父书期尽读，母线要关心。靖节留诗久，徐卿种德深。二公歌咏在，一夜一长吟。
病剧再韵
作者：郑文康
朝代：明

百岁居人世，归休相后先。莫嗟将死际，请看未生前。蹠老固多寿，石郎空富钱。余生已如此，玄谷欲长眠。一癖成坚物，四年为旷夫。自矜春未晚，谁道岁将徂。头似坐禅衲，面如行丐奴。青天降时雨，还可润焦枯。敛含固塞束，濩尸良意多。遭丧惟俗信，讲礼有谁过。古制思收复，今人事议和。最怜相送丑，前路拥笙歌。邹鲁诗书语，精如百炼金。古来三宝意，亦说众生心。唐室沙门盛，中原地狱深。蔓延不可解，搔首独呻吟。最爱藏身处，崇丘背远峰。哀哀羊叔子，表表郭林宗。刻志钱宜备，穿山力可佣。行将营一室，期与万年封。谬忝科名后，操觚学缀文。心思韩吏部，梦寐鲍参军。草藁随年积，门生每卷分。恐遗身后丑，一火上凌云。里有狂巫宅，人争夜叩庐。语言凭祟说，符篆代神书。左道恬无畏，嘉名每自居。西门悬望久，何处候轩车。花老不禁雨，草衰偏怕秋。绕山新土冢，满眼旧王侯。大数有时尽，细君终夜愁。回头笑相告，饮泣且须休。四时都市酒，二月洛阳花。日日常为念，年年只在家。婢丸灯下药，僧送火前茶。到此方令悟，无心老岁华。
病剧再韵
作者：郑文康
朝代：明

百药都尝过，连年不救衰。艾经三日壮，身觉十分痿。拥被坐更永，听鸡嫌曙迟。自缘无睡苦，不是爱吟诗。
病剧再韵·其一
作者：郑文康
朝代：明

百岁居人世，归休相后先。莫嗟将死际，请看未生前。蹠老固多寿，石郎空富钱。余生已如此，玄谷欲长眠。
病剧再韵其七
作者：郑文康
朝代：明
体裁：五言律诗

里有狂巫宅，人争夜叩庐。语言凭祟说，符篆代神书。左道恬无畏，嘉名每自居。西门悬望久，何处候轩车。
病剧再韵其三
作者：郑文康
朝代：明
体裁：五言律诗

敛含固塞束，濩尸良意多。遭丧惟俗信，讲礼有谁过。古制思收复，今人事议和。最怜相送丑，前路拥笙歌。
病剧再韵其九
作者：郑文康
朝代：明
体裁：五言律诗

四时都市酒，二月洛阳花。日日常为念，年年只在家。婢丸灯下药，僧送火前茶。到此方令悟，无心老岁华。
病剧再韵其二
作者：郑文康
朝代：明
体裁：五言律诗

一癖成坚物，四年为旷夫。自矜春未晚，谁道岁将徂。头似坐禅衲，面如行丐奴。青天降时雨，还可润焦枯。
病剧再韵其五
作者：郑文康
朝代：明
体裁：五言律诗

最爱藏身处，崇丘背远峰。哀哀羊叔子，表表郭林宗。刻志钱宜备，穿山力可佣。行将营一室，期与万年封。
病剧再韵其八
作者：郑文康
朝代：明
体裁：五言律诗

花老不禁雨，草衰偏怕秋。绕山新土冢，满眼旧王侯。大数有时尽，细君终夜愁。回头笑相告，饮泣且须休。
病剧再韵其六
作者：郑文康
朝代：明
体裁：五言律诗

谬忝科名后，操觚学缀文。心思韩吏部，梦寐鲍参军。草藁随年积，门生每卷分。恐遗身后丑，一火上凌云。
病剧再韵其四
作者：郑文康
朝代：明
体裁：五言律诗

邹鲁诗书语，精如百炼金。古来三宝意，亦说众生心。唐室沙门盛，中原地狱深。蔓延不可解，搔首独呻吟。
登薛烈妇冢
作者：郑文康
朝代：明

城南湓渎旧时居，粉阁犹存地一隅。狂物自罹三尺法，佳人兼送万金躯。夕阳陵谷烟云变，寒食荆榛雨露濡。使者观风无暇问，土中埋没夜明珠。
白云窝
作者：郑文康
朝代：明

山中白云白于月，山中美人清且洁。一窝小小在云深，高卧白云如卧雪。朝煮云为食，暮剪云为衣。美人不耒亦不机，长年饱暖无寒饥。下视尘界如污渠。我愿山中人，暂舍山中窝，乘彼白云游上都。相随红云捧帝座，手招天上青云徒。共为霖雨遍寰区，要见满眼黄云铺，要听满耳歌唐虞。此时还山寻故吾，收敛神功寂如无。吁嗟白云之窝名不磨。
白发
作者：郑文康
朝代：明

火炽扑难灭，波颓防亦倾。镜中新白发，三物总无情。
白屋
作者：郑文康
朝代：明

白屋无媒地，春来乱草深。席门风自动，圭窦日长阴。袖有匡时策，诗皆治世音。一朝登紫阁，慎莫变初心。
瞻王宪使遗像
作者：郑文康
朝代：明

少从故老问平生，共说当时最有名。铁面屡惊朝士胆，赤心频动圣君情。十年宪府如山重，三品官囊似水清。遗像虽无生气在，举头聊当识韩荆。
秋夜宿山中分题诗四首 其一 分得纱帐
作者：郑文康
朝代：明

禅床净如洗，纱厨亦清素。质比鲛绡轻，色与狐腋妒。聊尔蔽蚊蚋，谁言障风露。钩悬钟响朝，窗掩日夕暮。不用坠流苏，炉香自来度。
秋夜宿山中分题诗四首 其三 分得蒲团
作者：郑文康
朝代：明

良工斩泽蒲，编织同屦捆。外圆似多智，中充如有本。跏趺僧入定，狼藉客醉混。坐马恐奔逸，乘车防覆损。独有山中禅，长年占安稳。
秋夜宿山中分题诗四首 其二 分得布被
作者：郑文康
朝代：明

木棉非茧丝，粗厚亦难坏。裁成七尺被，一幅三缝界。公孙富饰诈，老衲贫忍卖。垢汲涧泉浣，晴挂松树晒。时或礼如来，横铺共膜拜。
秋夜宿山中分题诗四首 其四 分得藤枕
作者：郑文康
朝代：明

肌肤擅清凉，骨格负刚毅。上带刀斧痕，中多黑甜味。藉首睡至夘，摊饭枕过未。不沾脂粉香，颇有蔬笋气。嗤彼邯郸翁，荣华片时贵。
秋夜宿山中分题诗四首·分得纱帐
作者：郑文康
朝代：明

禅床净如洗，纱厨亦清素。质比鲛绡轻，色与狐腋妒。聊尔蔽蚊蚋，谁言障风露。钩悬钟响朝，窗掩日夕暮。不用坠流苏，炉香自来度。木棉非茧丝，粗厚亦难坏。裁成七尺被，一幅三缝界。公孙富饰诈，老衲贫忍卖。垢汲涧泉浣，晴挂松树晒。时或礼如来，横铺共膜拜。良工斩泽蒲，编织同屦捆。外圆似多智，中充如有本。跏趺僧入定，狼藉客醉混。坐马恐奔逸，乘车防覆损。独有山中禅，长年占安稳。肌肤擅清凉，骨格负刚毅。上带刀斧痕，中多黑甜味。藉首睡至夘，摊饭枕过未。不沾脂粉香，颇有蔬笋气。嗤彼邯郸翁，荣华片时贵。
竹溪
作者：郑文康
朝代：明
体裁：古风

竹溪之水清且涟，竹溪之竹多如烟。竹溪主人懒出仕，三十躬耕溪上田。借问竹溪何所在，西望玉山东近海。一都门户五千家，十代衣冠三百载。城中有客过竹溪，尽说王家风景奇。风景虽奇何足数，主人心事吾能知。溪南溪北皆春水，岂但楼船往来此。种竹不种杨柳枝，非畏旁人呼俗子。古人沧浪歌濯缨，濯缨为怕尘埃生。主人日日临溪水，要濯此心如镜明。竹林虽曰主人主，常年亦听都氓取。扫叶为薪笋疗饥，贫寒开口何曾沮。君不见七贤六逸风流师，兰亭修禊夸文辞。烦君从事汤盘刻，更读少陵桃树诗。
竹溪
作者：郑文康
朝代：明

竹溪之水清且涟，竹溪之竹多如烟。竹溪主人懒出仕，三十躬耕溪上田。借问竹溪何所在，西望玉山东近海。一都门户五千家，十代衣冠三百载。城中有客过竹溪，尽说王家风景奇。风景虽奇何足数，主人心事吾能知。溪南溪北皆春水，岂但楼船往来此。种竹不种杨柳枝，非畏旁人呼俗子。古人沧浪歌濯缨，濯缨为怕尘埃生。主人日日临溪水，要濯此心如镜明。竹林虽曰主人主，常年亦听都氓取。扫叶为薪笋疗饥，贫寒开口何曾沮。君不见七贤六逸风流师，兰亭修褉夸文辞。烦君从事汤盘刻，更读少陵桃树诗。
自喜
作者：郑文康
朝代：明

自喜传家物，传家有旧编。当时修谱者，特记孝宗年。
自喜
作者：郑文康
朝代：明

自喜平桥路，桥平路不斜。若论往来久，谁得似寒家。
自笑
作者：郑文康
朝代：明

自笑乖崖子，乖崖与众违。年荒饭不足，病久客来稀。检历伤人老，调羹喜菜肥。明年当五十，只恐未知非。
舒筠澳春日见过
作者：郑文康
朝代：明

燕子东风柳下门，澹云微雨浥轻尘。南山路远移舟过，北斗名高识面新。理学忘眠谈入夜，寿容得酒醉生春。重来不用重相约，同是斯文即是亲。
药名诗赠郑完
作者：郑文康
朝代：明

草果堆盘酒满觞，羹调五味郁金香。谁言没药延亲寿，炼得灵砂贯众方。使君有子正乌头，双眼空青气伏牛。半夏里来知母健，忍冬归去亦忘忧。有客回乡赋白驹，怕将薏苡混珍珠。道园稿本君家刻，只载车前百部书。紫苑雕残百草霜，醉骑海马送宾郎。红娘敲折金钗股，笑对王孙续断腔。
药名诗赠郑完·其一
作者：郑文康
朝代：明

草果堆盘酒满觞，羹调五味郁金香。谁言没药延亲寿，炼得灵砂贯众方。
药名诗赠郑完·其三
作者：郑文康
朝代：明

有客回乡赋白驹，怕将薏苡混珍珠。道园稿本君家刻，只载车前百部书。
药名诗赠郑完·其二
作者：郑文康
朝代：明

使君有子正乌头，双眼空青气伏牛。半夏里来知母健，忍冬归去亦忘忧。
药名诗赠郑完·其四
作者：郑文康
朝代：明

紫苑雕残百草霜，醉骑海马送宾郎。红娘敲折金钗股，笑对王孙续断腔。
落齿
作者：郑文康
朝代：明

退之未四十，俄落六七齿。作诗十八韵，付之不得已。余生忝为士，隐独慎动止。视父固不肖，行已颇有耻。夙怀心腹疾，久待旦晚死。临镜照面目，自疑不是已。去年冬至夜，节气冷于水。一齿忽焉落，易与拔毛比。旁者皆动摇，参差不相似。今年落渐多，牢者无几矣。譬彼熟瓜蒂，谁能强经纪。嚼物苦及龈，剔塞敢劳指。糜粥与豆液，百物此可恃。自念始半百，老态遽若尔。亲宾爱莫助，候问空惊视。情至亦可伤，理明聊复喜。天地有时老，红颜岂常美。何以慰我怀，愿有读书子。
虞启东丧偶
作者：郑文康
朝代：明

朝露易为晞，佳人难再得。虽云壮士心，谁能免凄恻。侍郎有儿当少年，读书不减梁鸿贤。一朝娶得孟家女，十年拨断琴中弦。未赋白头吟，先歌绿珠怨。入门空饮合卺杯，结发竟违偕老愿。臼炊入梦事如何，葬玉埋香泣素娥。湿透青衫声转咽，樱桃树下月明多。
观学愚先生遗像
作者：郑文康
朝代：明

铜鞮太守斯文主，松谷先生后学师。及第文章存旧藁，过庭诗礼记当时。功名到手烟云薄，忠孝存心天地知。前辈典型今渐远，仰瞻遗像一嗟咨。
观林松谷遗像
作者：郑文康
朝代：明

晋人书法盛唐诗，曾向人家屡见之。故老怕谈参政事，诸生痛哭授经师。华亭城外松连谷，文笔峰前树掩祠。遗像宛然多岁月，仰瞻还动后人思。
观烧劫图
作者：郑文康
朝代：明

烧劫谁能作画图，南阳壮士手亲摹。官兵一出髡郎死，满县歌声听鹧鸪。
观烧劫图
作者：郑文康
朝代：明

福严寺里秃鹙儿，不竖幡幢竖贼旗。白昼杀人凭佛力，严沙沟变火坑池。
览鉴
作者：郑文康
朝代：明

怕将明镜照衰颜，一照衰颜一惘然。尺颈渐长如瘦鹤，半头尽秃似枯禅。道逢远客疑非我，人困沉疴却是天。独有光明心一点，不随容貌变初年。
访钱君济
作者：郑文康
朝代：明

大澞近在小澞西，此地君家水竹居。两岸垂杨分聚落，一湾流水灌菑畬。人沽小店频惊犬，鹭立浑潮不见鱼。早治浦傍芜秽路，明年容接长官车。
诸儿灯下请说书因以示之
作者：郑文康
朝代：明

家居通德旧儒门，南渡衣冠十代孙。阙里经书皆实行，考亭章句尽真言。犁牛曾见生骍犊，良马还期出大宛。岁月无情容易过，莫教人笑改金根。
读倥侗子补刘龙洲小传用陈亮韵
作者：郑文康
朝代：明

龙洲巨眼双垂虹，四海一望都成空。有时痛发贾生哭，血泪迸落珍珠红。初心甘老山中酒，寝不成眠亦须走。东南日月欲堕地，渡江思显擎天手。洛阳田地本中原，还我舆图旧时有。胸中十万总兵器，用夏变夷期可致。从来好事苦多违，十常八九难如意。五国城头双卧龙，中兴悬望商高宗。区区泗上一亭长，仗剑犹能歌大风。正尔艰难伤国步，堪叹满朝皆妾妇。先将此辈酒饭囊，大车来载斗来量。此心未遂身先死，郤把并州作故乡。
读及庵寄诗
作者：郑文康
朝代：明

锦心绣口出天资，况复青年际盛时。塞北岭南多著作，灯前马上费寻思。纪行别有开封藁，毕卷当题绝妙辞。不是故人疏贱我，自缘深厌倡酬诗。
读张骞传
作者：郑文康
朝代：明

汉家西域是谁开，博望功成事可哀。断送壮夫知几许，换将胡物过东来。
读归去来辞
作者：郑文康
朝代：明

折腰懒向督邮前，归去还耕栗里田。身到元嘉将十载，梦魂只在义熙年。
读李太白诗集
作者：郑文康
朝代：明

白发三千丈，秋来日夜生。汪伦忽相见，无语各含情。
读杨铁崖集
作者：郑文康
朝代：明

铁崖自许谪仙人，又说前生小李身。史册锋铓明日月，文章光焰射星辰。江州总管夸同榜，南国诸公识旧臣。只恐遗编千载后，存亡不及宋头巾。
谢归叔度
作者：郑文康
朝代：明

国号新开气运全，生辰正在戊申年。蓐中已卜为人瑞，海上终看作地仙。四子七旬成老大，一家五世聚曾玄。劳君爱我频相问，三绝惭非是郑虔。
贫儿
作者：郑文康
朝代：明

哀哀枕上泪成冰，哭入长更不忍听。子母同眠犹较可，阿婆独宿更零丁。
贺甘别驾弟归
作者：郑文康
朝代：明

西风吹冷鹡鸰原，失却孤雏众所怜。已分埙篪成独奏，谁知华萼又同妍。梦回喜得西堂句，事往休歌杕杜篇。今日掌中珠复得，若翁含笑在黄泉。
赋得短歌行送张一清
作者：郑文康
朝代：明

年年别家来上道，天下名山半曾到。能书能画复能诗，彷佛潘郎少年貌。双瞳点漆髯如油，步趋轻举神仙流。销暑爱眠白薤簟，御寒长着黑貂裘。锦囊一方色如土，此物人看共称古。常时携置行李中，盛贮瑶琴共梅谱。平生懒上侯门书，等闲虚度三十余。耻逐山翁跨黄犊，从教学士悬金鱼。往来厌杀人家俗，每向禅房伴僧宿。竹窗啼鸟日三竿，起沐尚嫌眠未足。一奴双鬟如处女，脱却方言学汉语。客来烹茗爇炉熏，礼节犹能动宾主。湖海交游多义气，独我两人尤得意。相逢握手对君言，自分我言君必记。前年来醉苏台春，去年去踏临安尘。今年春归忽三载，岁月无情多误人。莫恋江南春意早，闻说金陵春更好。买花沽酒须及时，免使旁人笑将老。
赠周杰
作者：郑文康
朝代：明

萱花凋谢北堂阴，霜露频惊孝子心。几夜梦魂随雨散，四时哀怨逐年深。镜中人去尘生匣，窗外乌啼月满林。留得杯桊是遗物，难将春酒为重斟。
赠客
作者：郑文康
朝代：明

逸羽恋岑蔚，潜鳞乐深广。既无缯？虞，且复远罟网。锦城固多树，龙门亦堪上。所处己云适，何烦起遐想。笑歌北山文，云林振清响。
赠客
作者：郑文康
朝代：明
体裁：古风

逸羽恋岑蔚，潜鳞乐深广。既无缯�虞，且复远罟网。锦城固多树，龙门亦堪上。所处己云适，何烦起遐想。笑歌北山文，云林振清响。
赠道者
作者：郑文康
朝代：明

曾向仙坛赴远招，手持符箓下云霄。谁人叶县双飞舄，何处秦楼一段箫。垆鼎有丹传弟子，江湖无路觅松乔。从君愿借降魔剑，斩尽花间月下妖。
赵松雪家垂云石太卿得之赋诗次韵
作者：郑文康
朝代：明

温如荆璞湿如云，松雪斋前旧所闻。大地分时元有质，南山觅处更无群。雨中谩遣书僮洗，竹里曾教学士欣。回首平泉庄上路，断砖残瓦正纷纷。
赵进士梦萱堂
作者：郑文康
朝代：明

慈母辞北堂，季子恨何极。托彼堂下花，对此长相忆。俯羹不可见，面墙竟谁即。昨夜梦魂中，分明见颜色。觉来独遑遑，阴风边塞黑。
过南溪翁庄
作者：郑文康
朝代：明

嘉树绕崇垣，清流映筚门。治生余粟帛，供祭足鸡豚。诗酒闲情寓，衣冠古制存。时时逢野老，共话长儿孙。
过南溪翁庄
作者：郑文康
朝代：明
体裁：五言律诗

嘉树绕崇垣，清流映荜门。治生余粟帛，供祭足鸡豚。诗酒闲情寓，衣冠古制存。时时逢野老，共话长儿孙。
过盐运副使陆公故第
作者：郑文康
朝代：明

年才二十宰遐方，中岁迁官入建章。去国共怜双短鬓，到家惟剩一空囊。高堂亲寿时频祝，北阙君恩老未忘。富贵消沉人事改，翟公门巷亦凄凉。
送人归养
作者：郑文康
朝代：明

朝上北阙书，暮登南归途。朝阳无意逐鸣凤，私情但愿为慈乌。轩车百辆，清酒百壶。彼何人斯，中朝大夫。送尔孝子还姑苏。君王今日恩，上如天覆，下如地铺。生死肉骨苏焦枯。升堂母子重相见，一家拜舞齐山呼。
送吴司训之辰州
作者：郑文康
朝代：明

辛苦平生万卷书，辰阳博士得新除。腰钱已跨扬州鹤，贳酒先尝汉水鱼。门下诸生多馆阁，眼前同辈久轩车。嗟君莫恨功名晚，梁颢才华更有余。
送广东方宪使入京
作者：郑文康
朝代：明

万里遥瞻尺五天，梦魂先到御阶前。袖中奏稿皆民瘼，担上行囊只俸钱。旌节晓冲梅岭雨，轩车寒带蓟门烟。重来莫负南人望，要见贪泉变醴泉。
送张知县之崇明
作者：郑文康
朝代：明

怜君新作宰，邑在海东头。家近书频寄，官闲印早收。鱼盐盈市肆，芦苇绕汀洲。多少疮痍者，悬悬待尔瘳。
送彭伴读复任
作者：郑文康
朝代：明

藩府旧仙郎，居官鬓已苍。晨兴时伴读，朝退谩徜徉。残雪皆征路，寒山总异乡。平生遂良愿，长得事贤王。
送徐士恂
作者：郑文康
朝代：明

脱却儒冠换吏巾，十年辛苦向谁陈。暂从新例司刀笔，莫怨前程诉鬼神。遇客谩言成朽木，读书还待作祥麟。王嫱本是倾城色，爱惜黄金自误身。
送李寺丞弟还弋阳
作者：郑文康
朝代：明

落花飞絮绕都门，送客将归祭水滨。行李祗携三尺剑，锦囊剩贮百篇文。官桥骏马冲尘去，禁苑流莺隔树闻。同谱有兄居近侍，莫因乡国久离群。
送查若庸下第东还
作者：郑文康
朝代：明

浮名得失何须较，实学盈虚当自强。君有长才长十倍，好于十倍更增长。
送查若庸下第东还
作者：郑文康
朝代：明

读书不为科名读，若说科名误此生。请看草庐初读起，便知专不为科名。
送沈秩下第还山中
作者：郑文康
朝代：明

沈郎读书如好酒，终日喃喃不停口。愈醉愈贪滋味佳，半夜葩经犹在手。沈郎作文如作画，万象森罗同造化。江湖巨眼一见之，争致千金来问价。读书作文未足奇，胸中抱负谁能知。立心要做三代士，不数汉唐群小儿。相逢俗客腰懒折，共骂书生太豪杰。我言沈郎不独铁作腰，请看沈郎心肠都是铁。昨日当场选乡试，诸子竞陈椒与桂。满前辛辣气多烈，掩却太羹玄酒味。沈郎笑歌归去来，读书更上山中台。人传沈郎颇不乐，我言此子器量非瓶罍。劝君且暂居田野，颜渊称舜何人也。来科夺取黄金榜，上元压倒纷纷先进者。
送洪彦章致仕还括苍
作者：郑文康
朝代：明

壮年游宦晚年休，落尽红颜渐白头。别郤江湖风浪险，扁舟归去入安流。
送番禺赵御史并寄何太守
作者：郑文康
朝代：明

疏星堕江波，鸡鸣曙光白。驱车下长阪，相送岭南客。客来一何迟，客去一何迫。来时雨雪交，去路花盈陌。为君折取河东柳，情多更买河西酒。人生倾盖贵相得，岂论结交新与久。我歌当暂停，君轮从此发。离别虽一朝，途程须两月。风流文采何荆州，吴山楚水曾同游。遥将十载相思梦，附寄行囊付与收。
送老兵
作者：郑文康
朝代：明

剑光如火马如飞，破敌曾随大将车。斗酒彘肩常不饱，胸中磊块尽兵书。
送范义庄北上
作者：郑文康
朝代：明

元昊有事日，尊公在西陲。有谋者三人，负气不受羁。薄游塞上观，经略能自期。长啸示已志，赋就崆峒诗。欲献耻自售，不献无由知。于焉砻大石，铁笔写其词。壮夫拽以行，三人哭相随。尊公忽有闻，惊问何其奇。召之与相见，欲用还踌躇。一人虽肯留，两人竟西驰。尊公恐失士，亟令急骑追。追之不复返，昊也倚为师。家属在随州，官司重羁縻。一朝遣间谍，矫诏来释之。作乐笑迎去，吾曹被其绐。连兵十余年，职此两人为。兹事载杂籍，将信还将疑。君行遇西士，为我问当时。
送范义庄北上
作者：郑文康
朝代：明

北风吹高林，众树枝皆鸣。严霜遍郊野，宿草已雕零。寒气日夕烈，水泽成坚冰。迢迢彭城驿，舟胶不能行。登车走旷远，轮转烟尘生。后山忽相送，前山又来迎。问程借宵炊，听鸡候晨兴。绵袍勿嫌厚，村酤宜自倾。壮游岂不欢，况复观光荣。但念夙昔好，岁晚难为情。
送郡庠生赴部
作者：郑文康
朝代：明

泮水游歌日，于今已十年。蹉跎天府榜，迢递客乡船。岁月当强仕，文章得正传。高山须仰止，只在范庄前。
送钟司训之黄冈
作者：郑文康
朝代：明

才名曾听振文场，共喜除官近故乡。铁瓮渐遥知白下，竹楼将近是黄冈。沿江烟草随舟绿，夹岸杨花扑面香。到日不须驺吏候，诸生执贽绕门墙。
送锦衣刘公子往南京
作者：郑文康
朝代：明

残月鸡声曙光白，宝剑金鞭带行色。绿杨堤上紫骝嘶，一道风烟向南国。南国繁华莫久留，归来重整旧弓裘。君家世沐恩波厚，好斩楼兰早拜侯。
送马绍荣补学官弟子
作者：郑文康
朝代：明

临轩天子觅真儒，郕国遗编第一书。君去尽心须尽读，好携十传赴公车。
送马绍荣补学官弟子
作者：郑文康
朝代：明

有客新从泮水游，誓将刀笔换公侯。若非正学叨封拜，终落功名第二筹。
遗民
作者：郑文康
朝代：明

县城南去渺江津，烟水沧洲杜若春。百亩园田供祭享，几家鸡犬聚比邻。功名不入闲边梦，鸥鸟如知物外身。不是圣朝徭役简，岂容林下有遗民。
郭西田家
作者：郑文康
朝代：明

郭西十里路非遐，百亩腴田两部车。科斗池塘鱼似蚁，清明时节树皆花。桑阴社散邻翁醉，场上秋登稚子哗。莫向长安歌此曲，几人憔悴正思家。
野云
作者：郑文康
朝代：明

野云如水涌如汤，飞向遥天入渺茫。人说野云闲似我，看来翻觉野云忙。
钱节妇
作者：郑文康
朝代：明

画船挝鼓渡江沙，江上来寻节妇家。寿相自于邻媪异，铁心频听族人夸。早年薄命轻如纸，末路荣名稳似车。莫怪到门轻下拜，要令田野辨龙蛇。
陈处士夫妇同日逝
作者：郑文康
朝代：明

出世不同年，谢世却同日。同心结生前，同归在兹夕。不作枝连理，定作鸟比翼。异彼中道者，去化山上石。纪载良可书，相期永无逸。
陈孝子
作者：郑文康
朝代：明

侨寓京城陈孝子，昏夜击人误伤死。雠家擒父入秋台，锻炼狱成将弃市。孝子冤声如怒雷，杀人者我亲手为。陈情伏阙献天子，勿刑臣父当刑儿。天子临轩观奏札，念此误伤非故杀。况能求死代亲身，特命充军饶重法。古来孝行能动天，开平之行无一年。重逢恩宥还乡里，不是皇天谁使然。天意君恩须记取，刻骨铭心宜自许。知君今日不忘亲，他日临危肯忘主。
题上洋沈翼南槎轩
作者：郑文康
朝代：明

一轩潇洒枕清流，彷佛灵槎水上浮。春雨随潮迷浦溆，夜灯和月照沧洲。乡人共拟天随子，野史虚传博望侯。富贵功名元有定，莫将诗兴托杨舟。
题云山小隐
作者：郑文康
朝代：明

远山云白近山青，竹里芽斋水上亭。常恐城中官客至，带将尘土污阶厅。
题倦绣图
作者：郑文康
朝代：明

暖笼双袖亸云鬟，绣出鸳鸯带笑看。侍女不须猜倦倚，玉纤冰冷怯针寒。
题倪元镇双树小景
作者：郑文康
朝代：明

百年片纸非朋贝，湖海收藏墨未昏。金谷园中千万树，不知留得几株存。
题倪公礼隐居
作者：郑文康
朝代：明

家近阊门市，清风一草庐。窗明人问卜，山晚仆收书。蓍老神龟守，芸香宿蠹除。静眠过食肉，徐步当乘车。客笑鸠巢拙，妻怜蚁瓮虚。城南炎热地，不识近何如。
题刘氏世荣堂
作者：郑文康
朝代：明

昔人文献称西江，西江人物多淳庞。山川降神岂无意，生贤用世资家邦。君家旧居鹫溪里，儒业相承近谁比。清风高节满前朝，盛德丰功载良史。省元奋发开后昆，百年子姓俱兰荪。东亭先生德尤厚，天畀令器如溟鹍。令器为谁讳鹗者，早岁词章播朝野。外藩中秘屡迁官，随把丹衷向君写。可怜末路逢坎坷，平时草野皆干戈。间关奉命守韶郡，抚辑能使民心和。无何又挂将军印，驻节边疆靖边衅。忠肝义胆付天知，婢膝奴颜耻时摈。元阼将湮不敢续，大厦支倾非一木。俯知时势两难为，坐取文山传来读。从容赋就绝笔诗，英魂暗逐旌旗飞。舍身下从巡与远，三军血泪齐沾衣。仁声不减泰华重，凛凛孤忠鬼神诵。心田一片无寸瑕，留与后人耕且种。太学儒生乃其嗣，东阳明府为孙子。诗书浸渍卒有获，仁义栽培允堪恃。熙朝启运亿万年，大开科目罗英贤。一时君家五兄弟，齐驱并驾相争先。累世荣通世非少，名节多亏无足道。孰似言言百尺堂，蒂固根深不倾倒。琼枝玉树新成行，后来门户将尤昌。僭题长句庆私幸，还期过尔瞻辉光。
题刘龙洲像
作者：郑文康
朝代：明

长髯广额酒杯深，人物孤高月下岑。七尺微躯三寸舌，江湖形迹庙堂心。
题吕推官凤池春雨竹
作者：郑文康
朝代：明

凤凰池上凤凰翎，带雨离披舞舜庭。分得一枝盱郡里，清风常满节推厅。
题周寺丞双寿堂
作者：郑文康
朝代：明

灵椿垂叶昼阴阴，下有萱花岁月深。堂上两人双白发，朝中一子万黄金。风流贺老仙人骨，书史曹家女士心。命服骈肩逢寿日，南山诗在为重吟。
题小画
作者：郑文康
朝代：明

杨柳村西野路荒，渡头风急水如汤。客行不用忧狼虎，只恐逢人变虎狼。
题张志和恒轩
作者：郑文康
朝代：明

一壶悬挂阊门市，不学壶公隐名字。手持百药亲㕮咀，调合君臣并佐使。三因六气将无同，七表八里诚难工。诊疗时施七勺力，笑谈坐取十全功。问君神巧何能尔，家法相传有微旨。利心不守守恒心，起死回生端在此。呜呼民病全凭州县治，州县几人识恒字。烦君磨砺古砭针，针起贪顽作良吏。
题徐氏隐居
作者：郑文康
朝代：明

南山杨柳北山桑，山下人家礼义乡。携取旧书辞旧隐，愿从东壁借余光。
题杂画
作者：郑文康
朝代：明

直道难容竟独归，离骚赋罢泪沾衣。魂灵不逐湘流逝，还向怀王殿上飞。自古含容解弭灾，将军从此负荆来。早知一饭三遗矢，悔不当初谢郭开。才逢生客便呼郎，仙女风情想未忘。莫笑思家轻出洞，家中自有旧糟糠。恨无顾恺刺心针，担负风流仗酒醺。谁料邻家机上女，怀春不似卓文君。追忆蒲鞭汉大夫，扑刑虽用得完肤。郤怜东鲁臧孙氏，不去鞭蒲去织蒲。壮士轻生易许人，图谋未遂已亡身。明知一去无还理，底事狂歌竟入秦。弱水蓬山几万重，仙宫未必胜秦宫。君王轻听齐人语，空驾楼船入海中。史传荒唐怪事多，乘槎那得上天河。不知织女支机石，遗落人间竟若何。读罢司徒一纸书，北军门外报銮舆。君王若问平时钓，不钓功名只钓鱼。白日豪奴擅杀人，生擒不避主家嗔。最怜文叔行柔道，容得当时强项臣。长营兵甲似云屯，号令曾闻遏至尊。他日凄凉廷尉狱，狱门无复似辕门。会稽太守驾行轩，山叟龙钟立道边。买得千金声价重，临行只用一文钱。负担行歌过古坟，故妻犹是饭王孙。他年一见呼同载，不念前情念后恩。一入沙场与汉辞，节旄落尽鬓成丝。生降得似生还乐，肠断河梁五字诗。曾夺麻池厌老拳，十年深抱死生冤。石郎亦是英雄客，握手平生不讳言。强臣欲窃晋山河，万骑西来奈尔何。此日新亭迎候者，侍中不及谢安多。伴食空居政事堂，死时惟剩一空囊。家中留得苍头在，自鬻身钱办主丧。嫁女惟愁致客难，君王诏遣共交欢。谁知后日生儿乐，虚授朝廷五品官。
题杂画·其一
作者：郑文康
朝代：明

直道难容竟独归，离骚赋罢泪沾衣。魂灵不逐湘流逝，还向怀王殿上飞。
题杂画·其七
作者：郑文康
朝代：明

弱水蓬山几万重，仙宫未必胜秦宫。君王轻听齐人语，空驾楼船入海中。
题杂画·其三
作者：郑文康
朝代：明

才逢生客便呼郎，仙女风情想未忘。莫笑思家轻出洞，家中自有旧糟糠。
题杂画·其九
作者：郑文康
朝代：明

读罢司徒一纸书，北军门外报銮舆。君王若问平时钓，不钓功名只钓鱼。
题杂画·其二
作者：郑文康
朝代：明

自古含容解弭灾，将军从此负荆来。早知一饭三遗矢，悔不当初谢郭开。
题杂画·其五
作者：郑文康
朝代：明

追忆蒲鞭汉大夫，扑刑虽用得完肤。郤怜东鲁臧孙氏，不去鞭蒲去织蒲。
题杂画·其八
作者：郑文康
朝代：明

史传荒唐怪事多，乘槎那得上天河。不知织女支机石，遗落人间竟若何。
题杂画·其六
作者：郑文康
朝代：明

壮士轻生易许人，图谋未遂已亡身。明知一去无还理，底事狂歌竟入秦。
题杂画·其十
作者：郑文康
朝代：明

白日豪奴擅杀人，生擒不避主家嗔。最怜文叔行柔道，容得当时强项臣。
题杂画·其十一
作者：郑文康
朝代：明

长营兵甲似云屯，号令曾闻遏至尊。他日凄凉廷尉狱，狱门无复似辕门。
题杂画·其十七
作者：郑文康
朝代：明

伴食空居政事堂，死时惟剩一空囊。家中留得苍头在，自鬻身钱办主丧。
题杂画·其十三
作者：郑文康
朝代：明

负担行歌过古坟，故妻犹是饭王孙。他年一见呼同载，不念前情念后恩。
题杂画·其十二
作者：郑文康
朝代：明

会稽太守驾行轩，山叟龙钟立道边。买得千金声价重，临行只用一文钱。
题杂画·其十五
作者：郑文康
朝代：明

曾夺麻池厌老拳，十年深抱死生冤。石郎亦是英雄客，握手平生不讳言。
题杂画·其十八
作者：郑文康
朝代：明

嫁女惟愁致客难，君王诏遣共交欢。谁知后日生儿乐，虚授朝廷五品官。
题杂画·其十六
作者：郑文康
朝代：明

强臣欲窃晋山河，万骑西来奈尔何。此日新亭迎候者，侍中不及谢安多。
题杂画·其十四
作者：郑文康
朝代：明

一入沙场与汉辞，节旄落尽鬓成丝。生降得似生还乐，肠断河梁五字诗。
题杂画·其四
作者：郑文康
朝代：明

恨无顾恺刺心针，担负风流仗酒醺。谁料邻家机上女，怀春不似卓文君。
题梅花送沈太守之广州
作者：郑文康
朝代：明

笑乘五马向南天，一路仁风卷瘴烟。心比梅花更清白，任教人说有贪泉。
题烂柯图
作者：郑文康
朝代：明

一局棋残已烂柯，仙家岁月信难过。衣衫最是轻柔物，不识当时烂几何。
题王同知梅花
作者：郑文康
朝代：明

少年头角老成身，一寸心中万古春。清白自然颜色好，江南歌咏有诗人。
题舟人吹笛图
作者：郑文康
朝代：明

去年遭水潦，今年复旱暵。米价抵珍珠，薪刍贵如炭。壮夫饥饿尽成鬼，水上漂流不可算。舟行此经过，伤心忍回首。沿江人家拆屋卖，拆去大间存小半。且图苟延今日命，肯顾明朝与来旦。夫弃妻兮母弃子，兄弟谁能不分散。幸我民性良，宁死敢思乱。皆赖朝廷福，使我如堵安。笛中吹出总民情，笛里凄凉眼尽经。一曲未终双泪落，使君酒醒好来听。
题菖蒲
作者：郑文康
朝代：明

抱持清节任清癯，独笑山花醉似泥。欲寄杨家旧知己，问谁驿使过关西。
题西溪书舍倒用韵
作者：郑文康
朝代：明

东家歌舞隔花阴，日夜欢情似海深。独有西溪隐君子，一编探尽圣贤心。富贵功名不动心，数掾遥在百花深。先人手种庭前树，长得孙枝满地阴。
题西溪书舍倒用韵·其一
作者：郑文康
朝代：明

东家歌舞隔花阴，日夜欢情似海深。独有西溪隐君子，一编探尽圣贤心。
题西溪书舍倒用韵·其二
作者：郑文康
朝代：明

富贵功名不动心，数掾遥在百花深。先人手种庭前树，长得孙枝满地阴。
题赵仲穆出猎图
作者：郑文康
朝代：明

骏马胡鹰万里天，飞尘一道暗如烟。清平正好调弓马，莫为从禽学少年。
题邵启南橘轩
作者：郑文康
朝代：明

橘叶青青橘柚黄，药垆茶灶尽生光。宽衣大袖秋香里，一卷灵枢不下堂。
题邵启南橘轩
作者：郑文康
朝代：明

自古神仙事渺茫，郴州橘井渐遗忘。家传只用君臣药，不惯单行施疗方。
题陈通判和气堂
作者：郑文康
朝代：明

棠棣歌残小雅诗，弟兄聚首话连枝。遗言不负先人训，世德真成后胤师。春雨池塘芳草绿，东风帘幕紫荆垂。同心自有同声处，听取埙篪口畔吹。
题静室
作者：郑文康
朝代：明

静中风月静中身，不见长安市上尘。自分封侯无骨相，只应终老作闲人。
题静室
作者：郑文康
朝代：明

饥采松苓渴饮泉，静中最喜日如年。衣冠不接闲宾客，只向诗书接圣贤。
题黄生文稿
作者：郑文康
朝代：明

不识黄家玉树枝，偶于草藁见文辞。若非沈老同庵里，那得诸生有项斯。
飨余庵竹石
作者：郑文康
朝代：明

父族本南山，母家在湘水。生儿有重质，清风满人耳。共言弗箫韶，终当柱下史。岁改色不易，世远质难糜。气与霜雪竞，寿与天地俱。丈夫在比德，焉能较微躯。卫风兴歌德，大易亦言介。德者寿之基，介内斯介外。此志谅弗渝，吾心久云泰。神禹斧凿旧，湘妃泪痕鲜。天地亦有穷，万物终化迁。但当遗形迹，留与作者传。此君君共称，丈人人亦拜。呼君复呼丈，尊异无或怪。声闻若踰情，谁能永多赖。嶰谷有佳种，荆山多异姿。路远人力难，造进不可迟。一朝幸入手，夕死复何辞。疏篁非楚材，白石岂荆璞。一备任公竿，一充鹤鸣错。微物尚多庸，余生久沦落。
飨余庵竹石·其一
作者：郑文康
朝代：明

父族本南山，母家在湘水。生儿有重质，清风满人耳。共言弗箫韶，终当柱下史。
飨余庵竹石·其七
作者：郑文康
朝代：明

疏篁非楚材，白石岂荆璞。一备任公竿，一充鹤鸣错。微物尚多庸，余生久沦落。
飨余庵竹石·其三
作者：郑文康
朝代：明

卫风兴歌德，大易亦言介。德者寿之基，介内斯介外。此志谅弗渝，吾心久云泰。
飨余庵竹石·其二
作者：郑文康
朝代：明

岁改色不易，世远质难糜。气与霜雪竞，寿与天地俱。丈夫在比德，焉能较微躯。
飨余庵竹石·其五
作者：郑文康
朝代：明

此君君共称，丈人人亦拜。呼君复呼丈，尊异无或怪。声闻若踰情，谁能永多赖。
飨余庵竹石·其六
作者：郑文康
朝代：明

嶰谷有佳种，荆山多异姿。路远人力难，造进不可迟。一朝幸入手，夕死复何辞。
飨余庵竹石·其四
作者：郑文康
朝代：明

神禹斧凿旧，湘妃泪痕鲜。天地亦有穷，万物终化迁。但当遗形迹，留与作者传。
黄栗妻
作者：郑文康
朝代：明

不因洪水为豪民，逼向黄泉送此身。巡抚到来烦说与，一时似我尚多人。
黄栗妻
作者：郑文康
朝代：明

天时人事总堪哀，一妇难当两样灾。报与忧民巡抚使，早骑骢马火星来。
杯渡山
作者：郑文炳
朝代：明

闻说禅踪此旧游，一杯飞渡渺沧洲。山前卓锡泉犹有，岩上悬枝钟尚留。石柱高标千古胜，兰花静挹四时幽。登临欲觅烧丹诀，翘首层峦紫气浮。
秋日游凤凰岩
作者：郑文炳
朝代：明

浮岚缥缈留芳迹，远隔尘寰开绝壁。烟光一片接沧溟，万仞芙蓉削天碧。奇情胜概近蓬瀛，石室玲珑紫翠盈。松风涧水调丝管，瑶草琪花照眼明。凤翔千仞周八极，一览德辉暂栖息。轩翥宁同凡鸟群，文采欲绚青山色。何时振翼五云边，梧叶秋风漫自怜。只今佳气复缭绕，丹穴应知胜昔年。登临竟日穷幽境，惊飙飒飒轻裾冷。菊丛缀玉带晴晖，古峡寒潭照秋影。徘徊展眺物华新，脚踏芒鞋破绿茵。扶筇直上飞云顶，举手不觉摩苍旻。醍醐漫倒和烟吸，带醉狂歌山鬼泣。达人对境须旷观，牛山何必空于邑。仙岩灵秀岂寻常，英髦接踵争翱翔。赓歌杂遝叶韶濩，群羡海邦多凤凰。
塞上曲
作者：郑旦
朝代：明

西望山前落叶秋，桑乾水上行云愁。笳声晓夜吹城楼。胡骑直过新聚落，吴儿初识古云州。
夜归洱海道中
作者：郑旦
朝代：明

杳杳空原暮，萧萧旌旆行。长风吹海暗，新月傍人明。河影城头堕，秋声塞外生。客怀频倚剑，时事正论兵。
子夜歌三首
作者：郑旦
朝代：明

昨夜月团团，郎在何处边？安能作百丈，日夕牵郎船。闻郎往潇湘，裁书寄雁去。郎行无定踪，书寄知何处。欲织双鸳鸯，终日才成匹。寄君作香囊，长得系肘腋。
子夜歌三首·其一
作者：郑旦
朝代：明

昨夜月团团，郎在何处边？安能作百丈，日夕牵郎船。
子夜歌三首·其三
作者：郑旦
朝代：明

欲织双鸳鸯，终日才成匹。寄君作香囊，长得系肘腋。
子夜歌三首·其二
作者：郑旦
朝代：明

闻郎往潇湘，裁书寄雁去。郎行无定踪，书寄知何处。
晓发洱海夕次滨川
作者：郑旦
朝代：明

天高野旷瘴烟收，风急霜繁落木秋。箐道千盘临戍堡，山城百雉入边州。诸蕃乐岁休戎马，孤馆频年望斗牛。夜半角声吹激烈，纷纷凉月照人愁。
午日区启图偕游玄笈岩·岩为启图新题
作者：郑旸
朝代：明

搜胜寻真路欲迷，剪繁除碍共攀跻。焚茅绕径穿云入，濡墨抽毫扫石题。壁藓含烟笼外户，虹泉喷雪落前溪。何劳骄语龙歌兴，且沐兰汤拂涧霓。
三月晦宿长平驿偶成二首·其一
作者：郑旻
朝代：明
体裁：七言绝句

平川渺渺带重冈，秦赵当年此战场。坑火几随尘劫尽，夕流犹自咽衡漳。
三月晦宿长平驿偶成二首·其二
作者：郑旻
朝代：明
体裁：七言绝句

笼烟古驿柳依依，贾令池台今是非。傍晚停车来住宿，刻成遮莫送春晖。
嘉鱼夜舟
作者：郑旻
朝代：明

挂席空江夜不眠，浩歌遥望月中天。沧浪渔父如相问，独醒非关惜酒钱。
守岁即席漫赋
作者：郑旻
朝代：明

禁城促漏迫青阳，客里传杯引兴长。佳节有怀惊爆竹，圣朝无补愧含香。千门柳色寒将放，三径松阴日就荒。奔走界途筋力倦，独歌招隐立苍茫。
岁晏过雪山关
作者：郑旻
朝代：明
体裁：五言律诗

弭节度嵷巃，飘然似转蓬。登攀石磊磊，下瞰雾濛濛。巘绝风霜劲，途逢岁月穷。客心君未觉，长剑倚崆峒。
高真观
作者：郑旻
朝代：明
体裁：七言律诗

山光隐见入高楼，携手相将到上头。缥缈鸾笙连碧落，参差桂影接丹丘。百年胜地霞生彩，九转真铨火正流。对月传觞承沆瀣，凌云终共伯昏游。
自题苦雨图
作者：郑旼
朝代：明
体裁：五言律诗

檐滴愁难住，田家谚每灵。山苔迷树绿，野涨带蛟腥。鸿浩思初古，萤光夜入庭。寝兴移晷刻，衫履竟忘形。
林处士幽居
作者：郑昂
朝代：明
体裁：七言律诗

山篱短短径斜斜，屋子三间竹半遮。岁馑无僧供菜把，天寒有鹤守梅花。武陵流水非秦世，姑孰青山落谢家。共约春晴草芽动，杖藜携酒踏晴沙。
次复登华盖山
作者：郑昂
朝代：明
体裁：七言律诗

野老忧时泪不干，海天低燕麦风寒。秦关土蚀铜牙弩，汉殿月明金井阑。共喜寇恂重借颍，自惭李愿未归盘。江山如画人如玉，破帽空悲管幼安。
寓意
作者：郑昆
朝代：明

锦衣公子意翩翩，下马人争接玉鞭。昔日青娥今白发，强操檀板向歌筵。
老人
作者：郑昆
朝代：明

手里支藤长过肩，月明扶醉步村前。后生共说先朝事，及见英皇北狩年。
送族孙时敬游大梁
作者：郑昆
朝代：明

白头不厌监门役，虚左常承公子迎。此去梁园须访古，相烦为我吊侯生。
青山
作者：郑昆
朝代：明

把酒对崔嵬，青山颜亦开。吾嗟不如女，曾见古人来。
上渡即事
作者：郑明选
朝代：明
体裁：七言律诗

上渡人家生午烟，青丝络马寺门前。纤纤杜若风香细，剪剪棕榈日影圆。叠岭遥来彭泽雁，晴江争落信州船。村中父老知农候，拄杖南畴课种田。
与杨二叔纯
作者：郑明选
朝代：明
体裁：五言律诗

许子南昌去，王孙嵊县游。旧交如雨散，春水满城流。不见江边阁，徒怀雪里舟。故乡惟汝在，莫惜屡相求。
伤春
作者：郑明选
朝代：明
体裁：五言律诗

野涨村村水，山城日日风。雨深荒县里，春尽讼庭中。朋辈他乡异，莺花往岁同。床头十年酒，未有一尊空。
初冬
作者：郑明选
朝代：明
体裁：五言律诗

数日风才罢，初冬水始冰。门寒朝懒出，山近午还登。密竹藏斑雉，枯松下黑鹰。千村穑事早，生计稍堪凭。
官舍晚酌
作者：郑明选
朝代：明
体裁：五言律诗

百里山围县，双江水对门。日斜初解带，秋爽一开尊。家远思亲旧，官贫任子孙。醉看青竹净，纤月照黄昏。
岘山宴陈太常
作者：郑明选
朝代：明
体裁：七言律诗

七月岘山天气凉，风亭乍雨湖茫茫。轻舟出浪若飞瓦，巨石满冈如聚羊。斗酒未觉主人薄，高歌正宜秋日长。洼尊遗迹至今在，不见昔贤空断肠。
幽趣
作者：郑明选
朝代：明
体裁：五言律诗

但见沧洲趣，清溪对竹扉。窗阴悬薜荔，水色受蔷薇。村鸭迎船浴，山虫冒雨飞。田家蚕已老，日暮剪桑归。
忆吴兴
作者：郑明选
朝代：明
体裁：七言绝句

衢州霜橘紫金苞，玉液琼浆不用调。此物远来三百里，香风散满骆驼桥。
恭阅天坛
作者：郑明选
朝代：明
体裁：五言律诗

圆丘圆殿外，清昼日沈沈。玉陛春沙暖，瑶坛古树深。太微瞻帝座，大享见王心。想像钧天曲，轻风落妙音。
新江营对雨
作者：郑明选
朝代：明
体裁：五言绝句

漠漠江云生，江天雨如雾。东望白鹭洲，苍茫不知处。
早行
作者：郑明选
朝代：明
体裁：五言绝句

鸡鸣客下床，出门天未曙。山黑不见人，但闻马蹄去。
暂移山居
作者：郑明选
朝代：明
体裁：五言律诗

春晚营蚕事，移居郭外村。白花低覆水，翠竹远侵门。拂几开残帙，携锄理废园。邻人傥相访，薄与酌清尊。
朝天宫登白鹤楼
作者：郑明选
朝代：明
体裁：五言律诗

紫府深通径，丹梯半入云。楼飞三百尺，门锁五千文。郭外吴山尽，窗中楚树分。游仙今夜梦，亲谒武夷君。
沈长山山庄·其一
作者：郑明选
朝代：明
体裁：七言绝句

苦蓼满汀花映窗，蜀山飞过雁双双。豆棚欹侧侵书架，梧叶颠狂扑酒缸。
沈长山山庄·其三
作者：郑明选
朝代：明
体裁：七言绝句

东家园里扑黄柑，西岸坟前种石楠。蝘蜓似蛇缘短壁，鹭鹚如鹤下澄潭。
沈长山山庄·其二
作者：郑明选
朝代：明
体裁：七言绝句

莲花兜上草虫鸣，处处村庄白菜生。宾雁成行如一字，寇凫作阵似风声。
游献花岩
作者：郑明选
朝代：明
体裁：五言律诗

融公昔悟道，留此献花岩。野寺人初识，山花鸟旧衔。洞门无日月，石缝有松杉。东北清江阔，微茫万里帆。
献县怀古
作者：郑明选
朝代：明
体裁：五言排律

汉代贤王子，风流献县存。遗书千载散，雅乐几人论。墓道松楸古，祠堂俎豆尊。故宫迷草色，残碣锁苔痕。雁鹜浮河水，风沙暗郭门。行行一回首，烟月度黄昏。
邳州晚泊
作者：郑明选
朝代：明
体裁：五言律诗

日落留侯庙，春深吕布城。残花晴抱蝶，细柳暗啼莺。渐集河船密，遥生野烧明。客愁无可慰，膝上一经横。
鄚州即事
作者：郑明选
朝代：明
体裁：五言律诗

满目皆湖水，家家傍水居。地贫村少米，冰阔市无鱼。树入天雄小，云飘涿鹿虚。风尘半万里，消息故乡疏。
野望怀王时立朱大复
作者：郑明选
朝代：明
体裁：五言律诗

驿外晴江白，洲前夏木青。过桥风细细，立马水泠泠。岸柳鸣鸲鹆，汀花卧鹡鸰。歌成也自爱，难得故人听。
雪不止复作
作者：郑明选
朝代：明
体裁：五言律诗

大路仓桥口，贫家霅水湾。寒云常满郭，春雪不离山。夹雨琤琤下，随风款款还。逡巡小僮仆，拥袖出柴关。
题仙岩
作者：郑明选
朝代：明
体裁：古风

仙岩高无极，突兀清江上。水石相映带，秀色不可状。击楫渡中洲，飞梯凌绝嶂。远近非一崖，诡异各有相。平生抱山僻，近为名所障。兹焉一游目，暂得谐微尚。身逸道自尊，俗远情弥旷。谁能一朝老，秋风独惆怅。
中秋忆陶选部
作者：郑晓
朝代：明
体裁：五言律诗

为忆双泉子，今秋尚戍边。百年心共苦，万里月同圆。生死凭谁问，饥寒独尔怜。残星过断雁，愁绝塞门烟。
彭城
作者：郑晓
朝代：明
体裁：五言律诗

彭城天下险，万里接河源。落石东南断，飞涛日夜喧。江淮连绝岛，齐鲁入平原。寄语当关者，征求无太繁。
秋日海上·其一
作者：郑晓
朝代：明
体裁：七言律诗

孤城海上若星棋，闻说三迁事更悲。百谷东南空地力，九秋潮汐自天时。黄湾水落鱼虾乱，白塔烟深草木迟。鼛鼓年来犹未息，何人肉食抱长思。
秋日海上·其二
作者：郑晓
朝代：明
体裁：七言律诗

独立沧溟叹禹功，长堤隐见乱涛中。盐田何处芦花雨，茅屋谁家燕子风。漂泊苔痕连水碧，参差枫叶带霜红。珊瑚树底垂纶者，岂尽天涯白发翁。
自题百可园·其一
作者：郑晓
朝代：明
体裁：五言律诗

吾生巳如此，抱病对朝晖。梅老花偏密，桑柔叶正肥。隔溪听鸟唤，倚槛看鱼飞。幽意那不惬，谁云心事违。
自题百可园·其二
作者：郑晓
朝代：明
体裁：五言律诗

乾坤长变化，日月共居诸。海内谁知已，山中此旧庐。荣光卑二鸟，憔悴忆三闾。谢却周公梦，冥心混沌初。
诸将四首·其一
作者：郑晓
朝代：明
体裁：七言绝句

太原天险傍云中，保障今谁第一功。西顾榆林东上谷，汉家京兆此扶风。
诸将四首·其三
作者：郑晓
朝代：明
体裁：七言绝句

骠骑未搜青海贼，匈奴还结黑山奚。朱旗夜躧双城破，白骨秋怜万鬼啼。
诸将四首·其二
作者：郑晓
朝代：明
体裁：七言绝句

朔马前驱摧紫塞，材官北面守黄河。风尘不断千山动，浑脱相牵一苇过。
诸将四首·其四
作者：郑晓
朝代：明
体裁：七言绝句

制府鱼符缚锦帏，将军虎印卧征徽。隔山传箭催朝食，对面援兵怕解围。
陈东墓联
作者：郑普
朝代：明
体裁：联

丹陛披肝，千古纲常可托；荒庭屈膝，两人富贵何为。
过刘伶墓
作者：郑材
朝代：明
体裁：五言律诗

西郊有古冢，传是晋参军。颂德酒堪纪，闭关才不群。郎峰凄暮雨，瀑水咽寒云。荷插虽黄土，千秋白骨芬。
怀宋学士
作者：郑杕
朝代：明
体裁：五言律诗

亦知离别远，丧乱近何如。流水天涯路，征鸿塞外书。绵绵飞雪晚，点点落梅初。日月重回首，那堪已岁除。
江南曲·其一
作者：郑枋
朝代：明

妾在钱塘小江曲，门前岁岁春波绿。绿波涵影晓汪汪，素练平铺光一幅。垂杨十里锁轻阴，芙蓉半渚瀁清馥。翠云贴水风飕飕，白蘋红蓼催早秋。大姑小姑惜芳游，朝朝拟棹江中流。荷盖斜张低覆舟，见花颦眉愁复愁。移舟西来泊花底，藕花染红蘋叶紫。拾蘋犹恨蘋无根，采莲却喜莲多子。妾身不为浮蘋生，宁作莲花守红死。
污吏
作者：郑枢
朝代：明

城头乌乱啼，城下污吏集。府牒昨夜下，岂辞行露湿。穷民相聚哭，子夜诛求急。旧时千丁县，今朝十室邑。君门虎豹守，此言何自入。白驹在空谷，何以得维絷？
洪武癸亥春以公事出会宁北境·其一
作者：郑桓
朝代：明
体裁：七言绝句

雪山高耸入青云，下有黄河一带分。粉堞数家高作塞，黄羊十百动成群。
洪武癸亥春以公事出会宁北境·其二
作者：郑桓
朝代：明
体裁：七言绝句

沙葱野韭随时采，芦酒黄牛取次尝。万里驱驰关塞外，忽惊风物忆江乡。
使日本
作者：郑梦周
朝代：明

使节偏惊物候新，异乡踪迹任浮沉。张骞槎上天连海，徐福祠前草自春。眼为感时垂泪易，身缘许国远游频。故园几树垂杨柳，应向东风待主人。
偶题
作者：郑梦周
朝代：明

赤叶明村径，清泉漱竹根。地偏车马少，山气自黄昏。
客中行
作者：郑梦周
朝代：明

潮落潮生渐远行，不堪回首望松京。海门千里来相送，只有青山最有情。
征妇吟
作者：郑梦周
朝代：明

织罢回文锦字新，题封寄远恨无因。相逢空有辽阳客，每向津头问路人。
感遇
作者：郑梦周
朝代：明

北风何惨裂，吹折松与柏。溟海亦震荡，鱼龙失其宅。天地将穷闭，圣贤徒叹息。黄虞邈难逮，行矣西山客。西山何所有，深谷多芳薇。采采者谁子，叔齐与伯夷。食粟良可耻，采薇非为饥。姬氏除暴乱，八百会不期。天下皆称圣，斯人独是非。高节凛千祀，纲常以扶持。淳风去已远，世道日幽昧。征伐降殷周，祥麟竟遇害。凤凰化鸡鹜，兰蕙为萧艾。嗟哉孔与孟，天意屡颠沛。时运既如此，生民复何赖。人心如云雨，翻覆忽须臾。素丝变其色，安能复其初。哑哑群飞鸟，集我田中庐。雌雄竟莫辨，泣涕空欷歔。
感遇·其一
作者：郑梦周
朝代：明

北风何惨裂，吹折松与柏。溟海亦震荡，鱼龙失其宅。天地将穷闭，圣贤徒叹息。黄虞邈难逮，行矣西山客。
感遇·其三
作者：郑梦周
朝代：明

淳风去已远，世道日幽昧。征伐降殷周，祥麟竟遇害。凤凰化鸡鹜，兰蕙为萧艾。嗟哉孔与孟，天意屡颠沛。时运既如此，生民复何赖。
感遇·其二
作者：郑梦周
朝代：明

西山何所有，深谷多芳薇。采采者谁子，叔齐与伯夷。食粟良可耻，采薇非为饥。姬氏除暴乱，八百会不期。天下皆称圣，斯人独是非。高节凛千祀，纲常以扶持。
感遇·其四
作者：郑梦周
朝代：明

人心如云雨，翻覆忽须臾。素丝变其色，安能复其初。哑哑群飞鸟，集我田中庐。雌雄竟莫辨，泣涕空欷歔。
旅怀
作者：郑梦周
朝代：明

生平南与北，心事转蹉跎。故国海西岸，孤舟天一涯。梅窗春色早，板屋雨声多。独坐消长日，那堪苦忆家。水国春光动，天涯客未行。草连千里绿，月共故乡明。游说黄金尽，思归白发生。男儿四方志，不独为功名。
旅怀·其一
作者：郑梦周
朝代：明

生平南与北，心事转蹉跎。故国海西岸，孤舟天一涯。梅窗春色早，板屋雨声多。独坐消长日，那堪苦忆家。
旅怀·其二
作者：郑梦周
朝代：明

水国春光动，天涯客未行。草连千里绿，月共故乡明。游说黄金尽，思归白发生。男儿四方志，不独为功名。
望景楼
作者：郑梦周
朝代：明

百尺楼高石径横，秋光一望不胜情。青山隐约扶馀国，黄叶纷纭百济城。九月西风寒客袂，百年侠骨误书生。天涯日没浮云合，回首依依望玉京。
江南柳·江南柳
作者：郑梦周
朝代：明

江南柳，江南柳，春风袅袅黄金丝。江南柳，年年好，江南行客归何时？苍海茫茫波万丈，乡关远在天之涯。天涯之人日夜望归舟，坐对落花空长叹。但识相思苦，那识行人行路难。人生莫作远游客，少年两鬓如霜白。
皇州
作者：郑梦周
朝代：明

凤阁祥光动晓螭，汉庭歌彻《大风》诗。山河带砺徐丞相，天地经纶李太师。驸马林池春烂熳，国公台榭月参差。始知圣泽深无限，共享升平万世期。
舟中
作者：郑梦周
朝代：明

湖水澄澄一镜明，舟中宿客不胜情。悄然夜半微风起，十里菰蒲作雨声。
赠日本僧永茂
作者：郑梦周
朝代：明

故园东望隔沧波，春尽高斋自结跏。日午南风自开户，飞来花片点袈裟。
闻雁
作者：郑梦周
朝代：明

行旅忽闻雁，仰看天宇清。数声和月落，一点入云横。锦字回燕塞，新愁满洛城。疏灯孤馆夜，何限故园情。
拟古二首
作者：郑梴
朝代：明

秦筝一何哀，中有凄凉音。累累孤臣操，咽咽嫠妇吟。晨霜为之寒，浮云为之阴。听罢复三叹，不觉泪沾襟。披衣步庭皋，嘉树鸣暑禽。嗒然吾丧我，情与海水深。孤斋悄无人，绛烛夜吐芒。羽虫忽飞来，投火欲自戕。知为明所误，曷不务韬光？子封愿封留，淮阴喻弓藏。法戒既昭然，昧者何茫茫？高山有白石，行当煮为粮。
拟古二首·其一
作者：郑梴
朝代：明

秦筝一何哀，中有凄凉音。累累孤臣操，咽咽嫠妇吟。晨霜为之寒，浮云为之阴。听罢复三叹，不觉泪沾襟。披衣步庭皋，嘉树鸣暑禽。嗒然吾丧我，情与海水深。
拟古二首·其二
作者：郑梴
朝代：明

孤斋悄无人，绛烛夜吐芒。羽虫忽飞来，投火欲自戕。知为明所误，曷不务韬光？子封愿封留，淮阴喻弓藏。法戒既昭然，昧者何茫茫？高山有白石，行当煮为粮。
江南曲·其一
作者：郑梴
朝代：明

梴字叔□，枋之从父兄也。
石门山
作者：郑毅
朝代：明
体裁：七言律诗

当年谁凿此门开，放出仙人去未回。骑鹤空闻吹铁笛，乘鸾不见下瑶台。至今石壁千寻上，犹有银河一派来。只恐桃花流出洞，刘郎错认是天台。
答费鹅湖水灾歌
作者：郑毅
朝代：明
体裁：古风

忽听扣门声，呼童进来问。问童客何如，云客头已白。衣裳半泥沙，面貌浑菜色。自言昔遭兵，今又逢水厄。家业付东流，世味吞黄檗。欲死已无棺，求生又无策。乡邦有仁人，扶筇诉艰棘。我一闻此言，寸心真怵惕。仓皇为披衣，相见坐以席。亟欲问其详，未语泪先滴。云今岁庚辰，六月当九日。雷鼓震天鸣，电旗翻地赤。风雨蓦然来，天地都昏黑。高嶂起惊涛，层峦崩巨石。溪石山上浮，山石田中积。水涨高如山，莫计寻与尺。低田尽为溪，高地皆成碛。或谓起山蛟，或云腾蜥蜴。突然到吾庐，浸没墙与壁。大儿亟升木，顾妇已无迹。少妇牵孤儿，登楼梯已失。两弟逐猪牛，一去无消息。夫妻子母情，悠悠竟何极。哀哀鸿雁群，今作鱼龙食。老父岂前知，预办登山屐。馀生幸苟存，晚计何能画。屋破基已荒，沙砾难为拾。灶沈仓则浮，米粟无遗粒。呼天天已倾，呼地地已坼。官衙似海沈，门屏多遮隔。妻子诉衷情，三见三遭斥。乡人似予家，不止二三百。欲语气不充，欲行脚无力。无田尚有粮，无丁犹有役。里胥肆徵求，鸡犬无宁夕。倘念同一乡，幸为施阴德。嗟我无官守，嗟我无言责。虽济杖无钱，欲赈舟无麦。汝饥由我饥，汝溺由我溺。官若听我言，我岂为汝惜。相送泪盈把，不但青衫湿。
与方岳诸公登万寿寺塔
作者：郑汝美
朝代：明
体裁：五言律诗

万岁千年塔，群公此日登。宿云开远岫，斜日照诸陵。白鸟巡檐惯，清风送客曾。海门如咫尺，彷佛见蛟腾。
中秋寓西湖山庄杂咏
作者：郑汝美
朝代：明
体裁：五言律诗

今夜中秋好，孤吟文会堂。湖光和月静，风气带荷凉。寺近鼓钟响，林深鸟雀藏。贪游过子夜，玉露湿衣裳。
乙丑冬奉诏进阶友人林利光有诗贺因次韵答之
作者：郑汝美
朝代：明
体裁：七言律诗

半竿分钓白湖滨，眼底谁怜疏远臣。自是圣朝无弃物，却令寒谷有馀春。菊开处处堪招隐，梅发年年不问新。廊庙江湖忧乐共，希文训在久书绅。
书所见
作者：郑汝美
朝代：明
体裁：七言绝句

荞麦花开蛱蝶飞，香粳穗重雉鸡肥。樵童云里挑薪去，牧子风前弄笛归。
五鼓发口上闻野哭
作者：郑汝美
朝代：明
体裁：七言律诗

俯仰堪嗟一委形，征骖又动五更铃。柏山月落乌啼歇，松岭云横鹤梦醒。何处人声看不见，谁家妇哭去还停。潮河近日浑流血，此日还闻水气腥。
冬日漫成
作者：郑汝美
朝代：明
体裁：五言律诗

寒夜不围炉，霜威几裂肤。衔杯犹未暖，击柝岂能呼。千里关河冻，三边戍卒孤。老天有何意，不早放金乌。
冬至述怀
作者：郑汝美
朝代：明
体裁：七言律诗

鲁台云物望今辰，谁识乾坤第一春。万卉迹潜生意后，六葭灰动化机新。楚狂未许歌衰凤，孔圣何须泣获麟。道长正为君子喜，梅花索笑短檐巡。
刘阮再往天台不见仙子
作者：郑汝美
朝代：明
体裁：七言律诗

自返尘踪忆玉真，仙源重到隔红尘。桃花流水迷前路，白石清泉失旧邻。几片閒云封古洞，数声啼鸟怨残春。怪来妃子情殊昔，羞见人间薄行人。
和黄铁桥游鼓山韵
作者：郑汝美
朝代：明
体裁：七言律诗

万丈巍于五丈原，悬崖怪石络松根。寻真云踏屐千顷，写景诗钩酒一樽。人憩半山亭有扁，茶供上国寺无园。铁桥未尽登临兴，回首斜阳射石门。
夏夜宿叶源头极高明楼因忆谢家诸昆玉
作者：郑汝美
朝代：明
体裁：七言律诗

炎天夜宿故人楼，八面湘帘总上钩。月照梅花光似昼，风生薤叶冷于秋。几番好雨偿深愿，千里停云忆旧游。要识高明何处极，高山流水寂无愁。
夜泊鱼山驿
作者：郑汝美
朝代：明
体裁：五言律诗

芦洲浮雾翠，麦垄拂云黄。楚棹三江远，川流万里长。龙潭晴亦雨，鱼泽夏还凉。风度采莲曲，谁家游冶郎。
宿慈源寺
作者：郑汝美
朝代：明
体裁：五言律诗

驻节慈源寺，春光付水湄。野花争点点，嵓竹自漪漪。性静青山好，心閒白日迟。鲸音惊鹤梦，飞动万年枝。
寄题叫嵓寺次韵欧阳禄进士
作者：郑汝美
朝代：明
体裁：古风

诗成僧未归，兴尽吾欲去。孤烟生远村，新月挂高树。
寓宣府公署
作者：郑汝美
朝代：明
体裁：五言律诗

征旆临沙漠，何如傍帝居。重裘三伏备，轻骑几时无。夜柝随风急，秋砧与月俱。安边须上策，肉食可能图。
归田次韵林南涧都宪
作者：郑汝美
朝代：明
体裁：七言律诗

旧卜江南十里山，此中尘事了无关。新诗满眼堪撩兴，畏路何日不道艰。平素寸心缘国赤，从今两鬓为诗斑。白湖也有垂纶地，何日相烦过碧湾。
怅望
作者：郑汝美
朝代：明
体裁：五言律诗

山色秋来瘦，溪流雨后狂。何人赋摇落，有客咏沧浪。幽谷千年雪，边城六月霜。奔驰淹岁月，回首忆吾乡。
感怀题黄鹤楼别意图
作者：郑汝美
朝代：明
体裁：五言律诗

今古崔公句，乾坤黄鹤楼。晴川开醉眼，芳草长离愁。客散云埋树，诗成月在舟。白湖归计远，莫说别来由。
拟闺怀次韵
作者：郑汝美
朝代：明
体裁：古风

不寄平安书，鳞鸿定无便。夫婿别时容，长在梦中见。落叶阶下满，鸳鸯冷罗帏。青霜催白雁，雁归人未归。一夜九回肠，起来倦梳沐。不分双燕飞，衔泥污我屋。
晚发城西
作者：郑汝美
朝代：明
体裁：五言律诗

西城斜日去，舟下水南涯。潭面开铜镜，滩头滚浪花。云藏栖鸟树，月照浴鸥沙。试问太平驿，前村路更赊。
晚归口占
作者：郑汝美
朝代：明
体裁：七言绝句

鸟宿僧归日又曛，马头冲破万重云。前途不远人家在，风便鸡声隔岸闻。
晚泊沙港时风雨大作
作者：郑汝美
朝代：明
体裁：五言律诗

棹系三馀港，雷驱万里风。石虹迷隐见，玉马失西东。雨脚穿窗急，溪流拍岸洪。眼前无限景，次第送诗翁。
晚眺口占
作者：郑汝美
朝代：明
体裁：七言绝句

无数归鸦返旧林，斜阳流水意沈沈。一声牧笛人何处，满眼寒山晚翠深。
暮泊金口驿
作者：郑汝美
朝代：明
体裁：五言律诗

金口维官棹，风微五两轻。归鸦投树急，返照入窗明。江上渔歌起，矶边驿使迎。回峰山下寺，卧听晚钟声。
暮泊金沙
作者：郑汝美
朝代：明
体裁：七言律诗

宿舟薄暮宿金沙，诗景无边兴不赊。瓦屋木标官长铺，篷窗草户野人家。溪头邀月新栽竹，陇背开云旧种瓜。试问居民何所事，渔樵耕凿足生涯。
梦入桃源洞
作者：郑汝美
朝代：明
体裁：七言绝句

昨宵飞梦入桃源，洞里桃花似故园。昔日避秦人不见，月明鸡犬闹孤村。
樵阳道中即事
作者：郑汝美
朝代：明
体裁：七言律诗

使旌遥度白云隈，眼底新诗马上裁。雾重林深疑见雨，滩高流急误闻雷。溪边水鸟双双语，路畔山花朵朵开。底事鹊声频报喜，城中应有故人来。
次林见素得告志喜韵
作者：郑汝美
朝代：明
体裁：七言律诗

壶公作怪漫须论，一剑曾闻请帝阍。解组疏能回殿陛，化衣尘不到山村。花间蝴蝶频来枕，江上鸬鹚久候门。忙在青山閒在史，可能忘却野人暄。
次林都宪秋日閒居韵
作者：郑汝美
朝代：明
体裁：七言律诗

閒来无事不开门，看竹寻诗过小园。秋水赋成潮未落，寒山钟动日初昏。琼宫芳桂遮青女，金井飘梧挺碧孙。屈指眼前谁是伴，白湖亭上菊花樽。
次西台三公游鼓山韵
作者：郑汝美
朝代：明
体裁：七言律诗

日照平林花雨乾，春风勾引上层峦。灵源云隔深探入，古碣苔封细剔看。山阁凭来瓯粤近，石门开处海天宽。浮生此日非常有，好写新诗记合欢。
次韵程兰峰至日对菊
作者：郑汝美
朝代：明
体裁：七言律诗

乾坤此日复初阳，犹见黄花对雪霜。晚节偏于长至好，寒英独傍短篱芳。分来西苑香尤迥，移向华筵兴更长。岁晏相逢欢欲舞，满头插罢动诗狂。
武夷四曲用考亭韵
作者：郑汝美
朝代：明
体裁：七言绝句

金鸡唱罢月生寒，四面题诗石上看。洞里仙人今在否，白云常伴夕阳残。
游石鼓山次韵林见素都宪
作者：郑汝美
朝代：明
体裁：古风

石鼓启宿雾，高峰乱攒青。长江走其下，五虎障东溟。金涛万顷翻，扶桑日初出。鳌极岿然存，古今亦倏忽。全闽称一绝，斯言良不虚。华夷大界限，此镇为之枢。如幄老豫樟，培植有年岁。何限明堂材，岩阿与山背。无诸事如何，吾欲问屴崱。霸业钓台荒，桑田海涛白。
登岳阳楼阻雨
作者：郑汝美
朝代：明
体裁：五言律诗

驻节巴陵道，风狂雨似麻。楚天红日隐，衡岳碧云遮。巨浸迷青草，长空舞白沙。茫茫天一色，吾欲泛灵槎。
紫云河下会杨宪副口占志别
作者：郑汝美
朝代：明
体裁：七言律诗

客边怀抱殊岑寂，樽酒逢君喜若何。世事凭谁披宿雾，宦情于我等秋波。丹枫霜早初堆地，白雁天寒巳渡河。他日翻思相会处，紫云溪上暮云多。
绿野春耕
作者：郑汝美
朝代：明
体裁：七言绝句

郊原生意动津津，百室秋成在早春。时雨一番啼布谷，陇头多少戴星人。
西湖山庄杂咏
作者：郑汝美
朝代：明
体裁：七言律诗

路入西湖分外幽，远山近水接平畴。无端舍北萧萧树，不尽桥西淡淡秋。高阁吹笙来独鹤，晚坡横笛唤归牛。采莲一曲空山月，风露分凉上玉楼。
赠梨云上人
作者：郑汝美
朝代：明
体裁：七言律诗

谁云惠远德过人，今见梨云更绝尘。花鸟有时偏得句，茶瓜无日不留宾。独探佛印前三语，无负黄金丈六身。欲傍招提闻法要，红尘隔断若参辰。
过分水关
作者：郑汝美
朝代：明
体裁：七言律诗

使旆飘飘道路长，山行忽遇小春阳。立冬前日还秋令，分水关头即故乡。凤阙崚嶒红日里，龙峰彷佛白云傍。男儿大节凭谁是，一样君亲两著忙。
过建昌嘲舒太守
作者：郑汝美
朝代：明
体裁：古风

夙慕麻姑山，不在麻姑酒。东道有贤侯，况是旧僚友。登临兴浩然，未果谁掣肘。分司御史来，驻节日已久。坐此废清游，伊谁执其咎。桃花空有源，双练亦徒浏。俯仰天地间，良会岂常偶。莫遣愁上眉，难逢笑中口。纵惠酒千钟，何如诗百首。解缆重开头，推篷频执手。
过江州
作者：郑汝美
朝代：明
体裁：七言律诗

征帆此日过江州，芦荻花开满眼秋。行部无心重驻节，同官有约共登楼。人情土俗惊新换，月色江声忆旧游。一笑相逢还有几，且须沽酒作诗钩。
过江州琵琶亭
作者：郑汝美
朝代：明
体裁：七言绝句

香山居士贩商妻，人物何劳细品题。一曲青衫双泪湿，乾坤飘泊共东西。
过采石
作者：郑汝美
朝代：明
体裁：五言律诗

李白骑鲸处，扁舟几往还。无诗酬采石，有泪对青山。玉殿恩初断，金鸡诏未颁。词林犹仰止，楼阁俯江关。
送蔡佥宪入贺
作者：郑汝美
朝代：明
体裁：五言排律

画戟森征旆，琅函捧表章。西关离席促，北阙去途长。丹荔迎风落，红蕖带露凉。溪肥连日雨，树瘦隔年霜。吏散空庭静，夫催伐鼓忙。邮供行路廪，缆拽上滩航。宝剑怀三尺，瑶琴抚一张。皇明歌有道，圣寿祝无疆。
闺情
作者：郑汝美
朝代：明
体裁：五言绝句

远戍来何期，对人休自诉。早晚有佳音，鹊噪门前树。
题寄寄亭次西涯先生韵
作者：郑汝美
朝代：明
体裁：七言律诗

荡荡乾坤托此身，百年风月肯留人。云山鸟外常为主，花月亭前不记春。碑坐石龟文字古，松巢野鹤往来频。官家岁月真如寄，清兴还输草莽臣。
题寺中萝卜船
作者：郑汝美
朝代：明
体裁：七言律诗

不见山翁斧凿痕，青丝为缆系空门。轻帆背日抽新叶，短楫摇风长旧根。欲度浮生归佛海，懒随渔父泛仙源。江湖满地乾坤窄，留与诗僧载四恩。
题渔家乐
作者：郑汝美
朝代：明
体裁：七言绝句

长空澹澹一江秋，钓罢归来巳系舟。独坐篷窗何所事，眼看飞雁过沧洲。
题画菊
作者：郑汝美
朝代：明
体裁：七言绝句

春荣夏茂季秋香，晚节还能傲雪霜。不见东风桃李面，几竿修竹伴孤芳。
题西湖景
作者：郑汝美
朝代：明
体裁：七言律诗

西湖胜景出尘寰，此日披图一破颜。勒马呼童沽绿酒，移舟随意看青山。苏公堤在人争仰，逋叟梅开鹤自还。试问南朝多少寺，莓苔烟雨总奇观。
黄州寄曹太守
作者：郑汝美
朝代：明
体裁：七言律诗

地连云梦面江湄，争说齐安景最奇。赤壁矶寒潮落后，黄冈山暗客过时。竹楼旧见王公记，鱼笋空吟苏子诗。寄与同袍曹刺史，登临毋负再来期。
题画图
作者：郑沂
朝代：明
体裁：七言绝句

杜陵西上浣花庄，茅屋低低怪石傍。最是可人三月节，一山风雨茯苓香。
冬夜独坐
作者：郑洛
朝代：明
体裁：七言绝句

天涯岁暮夜凄凄，鼓角初传月已低。一榻悠然成独坐，不知身寄玉关西。
吊刘伶墓
作者：郑洛
朝代：明
体裁：七言律诗

张华村外有荒原，吊古难招醉客魂。肮脏昔曾传酒颂，壶觞能不用妻言。一丘尘土随天地，千载风云任吐吞。莫向九京怜寂寞，斜阳衰草易黄昏。
八月三日夜宿张景叔听雨联句忆张思廉
作者：郑洪
朝代：明
体裁：七言律诗

黑云如浪没金鸦，白雨连山卷雪车。观海仙人骑赤鲤，驱雷使者蹑黄蛇。千茎雪溜悬银竹，一穗秋灯垂宝花。门外波涛接河汉，客星光彩动灵槎。
凤凰山报国寺
作者：郑洪
朝代：明
体裁：七言律诗

当时此地肃朝班，阊阖深沉虎豹关。大将偃旗奔鲁壁，降王衔璧下吴山。空中万马浮金碧，梦里千官拥佩环。极目长江如练带，百年谁似白鸥閒。
吴山白塔寺
作者：郑洪
朝代：明
体裁：七言律诗

江山襟带尚依然，王气销沉已百年。八叶龙孙东渡海，六宫虎士北归燕。铜驼荆棘荒山里，石马莓苔落照边。玉柙游魂飞劫火，五陵无树不啼鹃。
周玄初来鹤诗
作者：郑洪
朝代：明
体裁：七言律诗

绿章朝帝驾云车，白鹤从天下玉除。赤壁已无身后梦，丹丘应有寄来书。五鬣松阴秋落落，三花树影夜疏疏。琴心三叠蓬莱浅，两翼刚风响佩裾。
和杨廉夫赠海东云韵
作者：郑洪
朝代：明
体裁：七言律诗

祇陀树园立孤凤，舍卫国城悬五云。衡山秀削芙蕖朵，铁史书题星斗文。日日中天宝花落，时时空谷履声闻。芸窗琢得巢云句，茧纸乌丝写八分。
和谢雪坡太守咏新城
作者：郑洪
朝代：明
体裁：七言律诗

十二城楼面面开，登高送远兴悠哉。玉虹万丈横银海，白雁千行下弩台。漂泊自怜能赋客，艰难谁识济川才。长江不作东南限，拱北楼头画角哀。
城上乌为李佥宪赋
作者：郑洪
朝代：明
体裁：古风

城上乌，飞毕逋，雄飞哑哑雌者呼。下饮九曲之清池，上集百尺之高梧。乌乌一巢生九雏，去年筑城兴万夫。家家力役到妻孥，使君勖我我力痡。蒸豚满筐酒满壶，作劳耳热歌呜呜。今年城坚如铁石，弩台侵弓土花碧。白云为藩树为戟，朱旗星流落日赤。马鸣萧萧人寂寂，六门虎贲晨晏食。城头高高如屋极，乌朝出飞暮来息，雌雄哺雏乳而翼。城上乌，毕逋尾。九雏羽翼成，飞去青云里。江南无好树，处处烽烟起。危枝绕遍不堪栖，昨日归来旧巢底。使君青骢马，系在垂杨下。手中金仆姑，不惊城上乌。恩情双飞鸟，遗爱在中吴。使君去，几时回？新城高百雉，仰德并崔嵬。
大姑谣
作者：郑洪
朝代：明
体裁：古风

大姑嫁将军，小姑未有夫。小姑两脚泥，大姑满头珠。前月小姑去，嫁作庄家妇。钗削爨下荆，衣裁机上布。大姑嗔小姑，生憎儿女痴。多少马上郎，偏爱牧羊儿。八月点军卒，将军五门出。大姑诧夫婿，上马快如鹘。昨日边报归，大姑泪如挥。郎君马上死，无处寄征衣。连理与枯枝，双飞成戢翅。都无百夜恩，浪作千岁计。小姑庄上来，瓦盆双鲤鲐。上堂拜父母，夫妇恣欢谐。大姑见小姑，珠翠无颜色。低头怨怅天，仰天呼不得。人生百年良所无，白头相送真良图。东家女郎欲嫁夫，切莫猖狂学大姑。
寄周茂卿兼简蔡彦文叶德新
作者：郑洪
朝代：明
体裁：七言律诗

客里无书问起居，云间有客报新除。郎官星彩联台辅，宝剑虹光贯斗墟。莼菜江湖秋渺渺，芙蓉帘幕雨疏疏。东曹二妙真连璧，不寄钱唐双鲤鱼。
寄宁子坚
作者：郑洪
朝代：明
体裁：七言律诗

淀山湖头鸥鸟飞，谢家泖口鳜鱼肥。菱花正熟胡儿米，荷叶新裁楚客衣。鹤立瑶阶毛羽整，雁来沧海简书稀。诗囊织得天孙锦，应寄南城白版扉。
寄宋国瑞二首
作者：郑洪
朝代：明

虎豹重关锡命来，麒麟高阁画图开。七书总是平时略，三策应非济世才。玉树无花江令老，青袍似草庾郎哀。风尘满地江湖迥，都把心情付酒杯。析木天清泰运开，五陵佳气郁崔嵬。楼船尽向东溟去，天马新从西极来。一统王春行四岳，六符星象正三台。会同馆客多如雨，说道黄金又筑台。
寄宋国瑞二首·其一
作者：郑洪
朝代：明
体裁：七言律诗

虎豹重关锡命来，麒麟高阁画图开。七书总是平时略，三策应非济世才。玉树无花江令老，青袍似草庾郎哀。风尘满地江湖迥，都把心情付酒杯。
寄宋国瑞二首·其二
作者：郑洪
朝代：明
体裁：七言律诗

析木天清泰运开，五陵佳气郁崔嵬。楼船尽向东溟去，天马新从西极来。一统王春行四岳，六符星象正三台。会同馆客多如雨，说道黄金又筑台。
寄张景叔□钦若
作者：郑洪
朝代：明
体裁：七言律诗

衡门草深鞍马稀，泖湖水多菱芡肥。贱买黄鱼供蓐食，宽裁白苧制深衣。七州聚铁不成错，六鹢过都甘退飞。寄谢淮南两文学，相思新减玉腰围。
寄林仲实主簿
作者：郑洪
朝代：明
体裁：七言律诗

新筑书斋壁未乾，盟言谁信未曾寒。春风不到梅花帐，晓日常悬苜蓿盘。乡里总知新部曲，朝廷不改旧衣冠。分明寄谢嵇中散，莫把寻常冷眼看。
寄楚良
作者：郑洪
朝代：明
体裁：七言律诗

八月西山爽气多，两峰如髻绿嗟峨。苏公堤上无杨柳，岳武坟前多薜萝。关口烽烟苗子寨，江头风浪越郎歌。远游不似归来好，菱芡满湖生白波。
寄毛府判
作者：郑洪
朝代：明
体裁：七言律诗

南湖水长没蒹葭，西浦横桥对白沙。鸿雁来时菰有米，凤凰飞处竹无花。石田赋写张平子，云阁书通蔡少霞。零落江陵千树橘，青门犹恋故侯瓜。
寄祇园师煦东白
作者：郑洪
朝代：明
体裁：七言律诗

一别东林远法师，十年沧海梦相思。黑貂已弊犹存舌，白社虽贫尚有诗。菰米云深鸿雁饱，梧桐月冷凤凰饥。台州若问狂司户，张翰湖头两鬓丝。
寄静庵
作者：郑洪
朝代：明
体裁：七言律诗

钱唐三百六十寺，南北两峰图画开。三秋桂子月中落，万里潮头天上来。金汤故国旌旗暗，锦绣新城鼓角哀。大法一丝悬九鼎，雨花飞绕讲经台。
幽致轩
作者：郑洪
朝代：明
体裁：七言绝句

花落晴窗燕拂檐，蕙牙兰叶翠纤纤。幽谷与云通小径，清波四月映疏帘。
悼圣福林
作者：郑洪
朝代：明
体裁：七言律诗

掀龙舞象下西天，傲睨烟霞八十年。忍见琼林凋玉树，俄闻火井迸红莲。草堂居士非凡客，兰若渊明是夙缘。不及生刍浇奠酒，且将秋菊荐寒泉。
感兴二首
作者：郑洪
朝代：明

巍巍华岳镇黄河，漫说东南王气多。天堑波光千尺练，海门山色一青螺。中台已应张华谶，明月空闻斛律歌。白马青袍最萧瑟，故乡何处是铜驼！关陕雄藩未歃盟，江淮豪杰已鏖兵。金盘泣下铜仙泪，璧月歌残玉树声。斗柄西横文曲暗，天枢北转太阶明。小臣解著中兴颂，怅望黄河几日清。
感兴二首·其一
作者：郑洪
朝代：明
体裁：七言律诗

巍巍华岳镇黄河，漫说东南王气多。天堑波光千尺练，海门山色一青螺。中台已应张华谶，明月空闻斛律歌。白马青袍最萧瑟，故乡何处是铜驼！
感兴二首·其二
作者：郑洪
朝代：明
体裁：七言律诗

关陕雄藩未歃盟，江淮豪杰已鏖兵。金盘泣下铜仙泪，璧月歌残玉树声。斗柄西横文曲暗，天枢北转太阶明。小臣解著中兴颂，怅望黄河几日清。
映雪斋
作者：郑洪
朝代：明
体裁：七言律诗

八窗阑槛倚冰梁，四座图书贝月光。眼眩欲迷《黄竹赋》，神游疑在白云乡。琼台花满潇潇下，石鼎茶烟细细香。想得哦诗清镜里，霜娥一夜泣潇湘。
次王苍雪韵五首
作者：郑洪
朝代：明

木兰舟子小如梭，溪口停桡系薜萝。自拟仙人识刘阮，浪传诗句似阴何。眼中白发王臣少，梦里青山越上多。漠漠太湖三万顷，可怜无地著渔蓑。茜溪春日净晖晖，胡蝶双双上客知。流水桃花聊避世，沧江鸥鸟自忘机。迢迢魏阙江湖远，渺渺吴云日夜飞。官事有程归未得，南风吹老北山薇。驱驰不觉青春过，离别只应白发生。且就东山携月色，不禁南国动秋声。天瞻析木低双阙，星拱勾陈转二更。庾信平生好词赋，年来哀怨不胜情。百年王业在《豳风》，九鼎犹存涧水东。共喜干戈指淮甸，兼闻仗节下崆峒。青袍白马飘零外，羽扇纶巾指顾中。昨夜天公洗兵甲，一江雷雨似飞洪。东阁诸郎总好文，南州多士望龙门。共传江左风流远，且喜河汾礼乐存。白咏青丝归赋咏，黄花翠竹共匏樽。刘蕡一卷匡时策，更待青灯细讨论。
次王苍雪韵五首·其一
作者：郑洪
朝代：明
体裁：七言律诗

木兰舟子小如梭，溪口停桡系薜萝。自拟仙人识刘阮，浪传诗句似阴何。眼中白发王臣少，梦里青山越上多。漠漠太湖三万顷，可怜无地著渔蓑。
次王苍雪韵五首·其三
作者：郑洪
朝代：明
体裁：七言律诗

驱驰不觉青春过，离别只应白发生。且就东山携月色，不禁南国动秋声。天瞻析木低双阙，星拱勾陈转二更。庾信平生好词赋，年来哀怨不胜情。
次王苍雪韵五首·其二
作者：郑洪
朝代：明
体裁：七言律诗

茜溪春日净晖晖，胡蝶双双上客知。流水桃花聊避世，沧江鸥鸟自忘机。迢迢魏阙江湖远，渺渺吴云日夜飞。官事有程归未得，南风吹老北山薇。
次王苍雪韵五首·其五
作者：郑洪
朝代：明
体裁：七言律诗

东阁诸郎总好文，南州多士望龙门。共传江左风流远，且喜河汾礼乐存。白咏青丝归赋咏，黄花翠竹共匏樽。刘蕡一卷匡时策，更待青灯细讨论。
次王苍雪韵五首·其四
作者：郑洪
朝代：明
体裁：七言律诗

百年王业在《豳风》，九鼎犹存涧水东。共喜干戈指淮甸，兼闻仗节下崆峒。青袍白马飘零外，羽扇纶巾指顾中。昨夜天公洗兵甲，一江雷雨似飞洪。
浙江亭留题二首
作者：郑洪
朝代：明

海门潮水贯长虹，天际山形隐伏龙。南省官曹终日醉，西陵烽火隔江红。黄金不铸岳武貌，青史直书刘巨容。潇洒江南哀不尽，庾郎才赋若为工。江头日暮虎成群，城北城南路不分。魏阙共瞻天际日，越乡遥见浙东云。湖山翠黛颦西子，江渚旌旗望北军。闻说汉廷将喻蜀，茂陵司马尽能文。
浙江亭留题二首·其一
作者：郑洪
朝代：明
体裁：七言律诗

海门潮水贯长虹，天际山形隐伏龙。南省官曹终日醉，西陵烽火隔江红。黄金不铸岳武貌，青史直书刘巨容。潇洒江南哀不尽，庾郎才赋若为工。
浙江亭留题二首·其二
作者：郑洪
朝代：明
体裁：七言律诗

江头日暮虎成群，城北城南路不分。魏阙共瞻天际日，越乡遥见浙东云。湖山翠黛颦西子，江渚旌旗望北军。闻说汉廷将喻蜀，茂陵司马尽能文。
秀上人饮绿轩
作者：郑洪
朝代：明
体裁：七言律诗

半勺沧浪歌濯缨，一瓢天乳酌灵星。绀云满涨蒲萄瓮，青雨长悬玛瑙瓶。不向苏耽寻橘酒，却从陆羽校《茶经》。西江吸尽无穷味，浊世浮沈几醉醒。
萧山秋兴二首
作者：郑洪
朝代：明

阑干曲曲倚西风，桂树悬秋月正中。千里功名怜枥马，百年身世愧冥鸿。天垂南斗星犹北，江绕西陵水自东。抚罢吴钩双泪落，饭牛扪虱尽英雄。双杵孤砧捣客心，野云江树障秋阴。越王台上青山小，贺监湖头绿水深。负郭已无田二顷，传家那有橘千寻。卧龙只合南阳老，梁甫愁来莫浪吟。
萧山秋兴二首·其一
作者：郑洪
朝代：明
体裁：七言律诗

阑干曲曲倚西风，桂树悬秋月正中。千里功名怜枥马，百年身世愧冥鸿。天垂南斗星犹北，江绕西陵水自东。抚罢吴钩双泪落，饭牛扪虱尽英雄。
萧山秋兴二首·其二
作者：郑洪
朝代：明
体裁：七言律诗

双杵孤砧捣客心，野云江树障秋阴。越王台上青山小，贺监湖头绿水深。负郭已无田二顷，传家那有橘千寻。卧龙只合南阳老，梁甫愁来莫浪吟。
赏梨花命妓行酒歌词为赋此
作者：郑洪
朝代：明
体裁：七言律诗

潇洒东阑一树春，雪肤冰骨月精神。朝云著处迷诗梦，暮雨来时想玉人。华屋洗妆歌小小，银瓶推枕唤真真。紫微阁下繁华处，芍药荼蘼总后尘。
过仪亭
作者：郑洪
朝代：明
体裁：七言律诗

扁舟落日过沙湖，十月清霜野水枯。稚子刺船争打鸭，小娃倚市夜当垆。红红枸杞珊瑚出，白白芦花组练铺。有约草堂陈孺子，夜篘浑酒煮江鲈。
过茜溪隐居会项从理
作者：郑洪
朝代：明
体裁：七言律诗

树绕河堤水绕门，人烟鸡犬自成村。清时自保无兵甲，白屋相传有子孙。仿佛巴仙藏橘圃，依稀晋士入桃源。柏台小吏吾知己，日日相逢具酒樽。
近咏二首
作者：郑洪
朝代：明

□羊十万拥孤城，黄钺将军久控兵。海上晚风春播荡，天边北斗夜分明。忧愁自拟周婺妇，出处深惭鲁两生。望断白云心欲折，篝灯含泪读陈情。总戎羽檄似流星，将校麾旄驻野亭。江水总流儿女泪，湟池空染□羊腥。长洲二月花无主，茂苑千年草自青。读罢阴符无一事，如何闭户草《玄经》。
近咏二首·其一
作者：郑洪
朝代：明
体裁：七言律诗

□羊十万拥孤城，黄钺将军久控兵。海上晚风春播荡，天边北斗夜分明。忧愁自拟周婺妇，出处深惭鲁两生。望断白云心欲折，篝灯含泪读陈情。
近咏二首·其二
作者：郑洪
朝代：明
体裁：七言律诗

总戎羽檄似流星，将校麾旄驻野亭。江水总流儿女泪，湟池空染□羊腥。长洲二月花无主，茂苑千年草自青。读罢阴符无一事，如何闭户草《玄经》。
述怀
作者：郑洪
朝代：明
体裁：七言律诗

一春夜客傍江村，日日伤春只断魂。又见海棠飞燕子，不堪芳草怨王孙。清閒幕府无公案，落魄形骸付酒樽。依旧虎丘山上月，多情照我白纷纷。
送楚良之杭州
作者：郑洪
朝代：明
体裁：七言律诗

七月仙舟溯大江，满江花雨送飞幢。琳琅金■笔五色，天宝龙光剑一双。春透桃花青海浪，秋涵桂树白云窗。别离最苦东曹掾，醉倒沙头玉两缸。
遣闷
作者：郑洪
朝代：明
体裁：七言律诗

柳叶参差杏叶团，桃花零落荠花圆。那知人事有今日，却忆风光似去年。客路青春谁作伴，庭闱白发梦相牵。浓愁深似三江水，都在沧洲白马边。
题冯叔才芭蕉仕女
作者：郑洪
朝代：明
体裁：古风

杨花梦觉春阴阴，凤钗绾髻双黄金。守宫血冷臂如削，豆蔻茧红愁正深。罗衣熨帖沉烟缕，恨身不作双飞羽。芭蕉心折郎未归，蔍葱花开泪如雨。
题宋元凯都市寺为中正堂画溪山晚钓图
作者：郑洪
朝代：明
体裁：七言律诗

百亩青山二顷田，金溪南畔竹庵前。绀园薝葡花香澹，宝地桫椤树影圆。日日钓丝牵葑雨，年年禅榻对茶烟。郎星昨夜明如月，偏照君家书画船。
题已上人墨梅
作者：郑洪
朝代：明
体裁：七言律诗

故园梅树三年别，长忆看花溪雪晴。巧出疏篱便萧散，近遭碧水更分明。扬州何逊足诗兴，茅屋己公无俗情。画图忽见转愁绝，遥想月华枝上生。
题张士厚四时仕女四首
作者：郑洪
朝代：明

绣帘压地花阴阴，凤钗绾髻双黄金。飞丝千尺不堕地，绝似江南游子心。宝奁百刻烟如缕，暗掷金钱卜神女。樱桃子熟人未归，蔍葱花开泪如雨。金盆沐晓蟠双鸦，绿红粉汗沾蝉纱。金刀取玉薄于纸，渴心欲死东陵瓜。木兰艇子沙棠楫，采莲得花弃荷叶。荷叶轻如薄倖儿，莲花酷似多情妾。梧桐月小蟾蜍蛰，芙蓉露冷铜山泣。金粟香悬十二阑，袜罗尘沁莓苔涵。画屏绛烛烟未销，夜深恨杀双鸾箫。唤回金屋鸳鸯梦，不到银河乌鹊桥。霜蟾弄影窥金屋，么凤吹香绚银烛。绣罗小袜蹙双莲，翠袖垂肩倚孤竹。红锦冻折水如车，寒衣递到长风沙。莫遣朝云妒桃叶，寄将春信与梅花。
题张士厚四时仕女四首·其一
作者：郑洪
朝代：明
体裁：古风

绣帘压地花阴阴，凤钗绾髻双黄金。飞丝千尺不堕地，绝似江南游子心。宝奁百刻烟如缕，暗掷金钱卜神女。樱桃子熟人未归，蔍葱花开泪如雨。
题张士厚四时仕女四首·其三
作者：郑洪
朝代：明
体裁：古风

梧桐月小蟾蜍蛰，芙蓉露冷铜山泣。金粟香悬十二阑，袜罗尘沁莓苔涵。画屏绛烛烟未销，夜深恨杀双鸾箫。唤回金屋鸳鸯梦，不到银河乌鹊桥。
题张士厚四时仕女四首·其二
作者：郑洪
朝代：明
体裁：古风

金盆沐晓蟠双鸦，绿红粉汗沾蝉纱。金刀取玉薄于纸，渴心欲死东陵瓜。木兰艇子沙棠楫，采莲得花弃荷叶。荷叶轻如薄倖儿，莲花酷似多情妾。
题张士厚四时仕女四首·其四
作者：郑洪
朝代：明
体裁：古风

霜蟾弄影窥金屋，么凤吹香绚银烛。绣罗小袜蹙双莲，翠袖垂肩倚孤竹。红锦冻折水如车，寒衣递到长风沙。莫遣朝云妒桃叶，寄将春信与梅花。
题春江送别图
作者：郑洪
朝代：明
体裁：古风

西陵渡口山日出，芦芽青青柳枝碧。龛山赭山潮东来，黄郎刺船水如席。劝君劝君迟渡江，柳条贯鱼赪尾双。治鱼沽酒待明月，人生莫作轻离别。
题梅花道人偃松
作者：郑洪
朝代：明
体裁：古风

墨池帽脱管城子，璧府罄折徂徕公。玉关金锁掣玄豹，铜台瑶柱蟠苍龙。星霜鬓眉遽如许，铁石肝胆将谁同。丈夫受命当伛偻，天子法驾行东封。
题梅道人平林野水图
作者：郑洪
朝代：明
体裁：七言律诗

浣花溪头车骑发，镜湖影里画图开。有客相寻草堂去，何人却棹酒船回。是处山林有真隐，如此风尘无好怀。青袍不似黄冠乐，二老风流安在哉。
题盛叔章画
作者：郑洪
朝代：明
体裁：七言绝句

记得天台雁宕归，满山松露湿人衣。十年眼底无林壑，今日画图看翠微。
题碧云楼
作者：郑洪
朝代：明
体裁：七言律诗

一柱楼台从地涌，八窗图画自天开。雨中日脚青红晕，雾里山容紫翠堆。析木高寒天似盖，蓬莱清浅海如杯。洞箫一曲吹黄鹤，肯信愁肠日九回。
题黄子久画
作者：郑洪
朝代：明
体裁：七言律诗

二十年前识大痴，棕鞋桐帽薜萝衣。星霜老发三千丈，梁栋遗材四十围。图画浑如诗句好，丹砂终与道心违。筲箕永上青松树，犹覆当年白版扉。
龙门避暑
作者：郑洪
朝代：明
体裁：七言律诗

龙门绝顶松风冷，空翠湿衣山更深。六月地炉长拥火，半窗云影便成阴。悬厓果熟猿争树，白昼人惊鬼出林。一个老僧飞锡去，不知消息到如今。
刘氏庵
作者：郑涔
朝代：明
体裁：七言律诗

风急落花红满林，孤村月色夜沈沈。一百五日寒食近，七十二桥湖水深。世路难行甘屏迹，乡关入望苦经心。古今万事知多少，抱膝聊为梁父吟。
梁家堰
作者：郑涔
朝代：明
体裁：七言律诗

梁家堰头桑扈啼，早潮带雨草平堤。烟中碧树依江重，天外浮云接海齐。客店上帘沽白酒，商船结缆度青泥。十年犹在江湖上，何处经行无鼓鼙。
东明山
作者：郑渊
朝代：明
体裁：古风

君不见深袅之山青入天，荡摩日月呼云烟。又不见仙华山高一千仞，排空直立如旂旃。二山雄削无与比，降势演迤直与东明连。东明虽然一培塿，林回麓转依平川。乔松百尺不僵亦不死，女萝冉冉青丝悬。绿光照人浓若酒，角鬣俨似蛟龙然。吟坛西头竹千挺，翠色倒浸梅花泉。泉傍一沼水如鉴，下有鱼鳌潜深渊。百禽纷纭竞栖托，欲借荟翳逃鹰鹯。东方海色欲生白，啁啁哳哳春声传。虽无律吕不可辨，绝胜翠管并繁弦。我先诛茅薙草结新屋，轩槛疏敞甍楹鲜。犀签瑶轴插满架，邺侯三万知谁贤。联衿接席兄与弟，古今治乱时钻研。客来引座松石底，一瓯花乳浮轻圆。夜深白月径窥户，且把绿绮摅幽玄。深林恐有山鬼听，吹灯遽就青毡眠。世间辽绝有如此，便觉眼底无嵩瀍。我生如结泉石缘，我生爱使烟霞缠。白鹿耕云不须牵，五芝种得山前田。金华先生今谪仙，买山便可分一廛。下箸不愿食万钱，但得清风明月供吟篇。
次韵宋学士见寄四首
作者：郑渊
朝代：明

涉江采新绿，揽之不成欢。我心独何苦，临风屡弹冠。无心问明月，有怀如长川。且歌拟招辞，采芝向商颜。商颜有神芝，岂徒乐苦饥。可以起沉疴，可以滋容辉。乞身在强健，行乐须及时。愿言赋归来，慰我朝夕思。夕思苦长夜，欹枕听征鸿。征鸿为稻粱，南北何憧憧。相随有流水，莫比情无穷。起来步檐下，倚遍青青松。松月流光精，照我双瞳青。千里共徘徊，两情正交并。取琴弹《别鹤》，弦寒不成声。谁知扬州地，亦隔牛女星。
次韵宋学士见寄四首·其一
作者：郑渊
朝代：明
体裁：古风

涉江采新绿，揽之不成欢。我心独何苦，临风屡弹冠。无心问明月，有怀如长川。且歌拟招辞，采芝向商颜。
次韵宋学士见寄四首·其三
作者：郑渊
朝代：明
体裁：古风

夕思苦长夜，欹枕听征鸿。征鸿为稻粱，南北何憧憧。相随有流水，莫比情无穷。起来步檐下，倚遍青青松。
次韵宋学士见寄四首·其二
作者：郑渊
朝代：明
体裁：古风

商颜有神芝，岂徒乐苦饥。可以起沉疴，可以滋容辉。乞身在强健，行乐须及时。愿言赋归来，慰我朝夕思。
次韵宋学士见寄四首·其四
作者：郑渊
朝代：明
体裁：古风

松月流光精，照我双瞳青。千里共徘徊，两情正交并。取琴弹《别鹤》，弦寒不成声。谁知扬州地，亦隔牛女星。
采莲曲
作者：郑渊
朝代：明
体裁：古风

梧桐转阶月如水，满地瑶华铺不起。谁家玉箫吹画楼，不管洛阳春色愁。吴姬蹈歌楚女舞，罗带同心结飞组。采莲不采菂中薏，见人但道莲心苦。鲤鱼吹风红叶秋，独持明月上兰舟。巴陵去去三千里，情与白波天外流。
舟次桐江钓台
作者：郑渭
朝代：明
体裁：古风

乘舟入桐庐，山水得佳憩。伏岸倚滩隈，连峰上云际。傍石试跻攀，临流喜容曳。目随鱼鸟閒，心与渔樵契。寂寞古钓台，青苍远亏蔽。天晴灵境幽，日暮长川逝。邈矣羊裘人，高名谁与继。
蝶恋花·夏雨
作者：郑溱
朝代：明

过了黄梅寒尚重，出水新荷，不耐擎珠弄。几许愁怀难遣送，闭门回首都成梦。雨后还将蘘薜种，着破春衫，暂把衣空。一卷残编何所用，江干多少风波涌。
演易台有感
作者：郑滂
朝代：明
体裁：七言律诗

古树荒台夕照斜，登临不忍听悲笳。当年蒙难存三易，今日思交得五家。云影离离封断碣，风声淅淅起寒鸦。但观羑水长如此，且学希夷老岁华。
满江红·送友致仕
作者：郑满
朝代：明

归去来兮，有几个，生年满百。好寻取、陶家荒径，贺家故宅。一抹斜阳铺水靓，千重晚岫排云碧。料乡园、翠竹与黄花，还如昔。心早叹，为形役；更暮景，休虚掷。看候门稚子，欢歌笑拍。荣辱只今都不管，烟波且作逍遥客。更到时、戏采旧庭前，娱朝夕。
七夕有送鸳鸯荔枝者
作者：郑潜
朝代：明
体裁：七言律诗

人间七夕是佳期，喜见鸳鸯结荔枝。仙子玉炉丹颗颗，郎君金带实累累。芙蓉并蒂那堪折，连理交柯漫尔为。诗句也应分巧拙，天孙云锦照书帷。
七夕答王诜
作者：郑潜
朝代：明
体裁：五言绝句

纨扇香云薄，絺衣玉露凉。相思共今夕，星彩动秋光。
上京行幸词
作者：郑潜
朝代：明

群山如画列层城，佳气滦阳此上京。四野穹庐环魏阙，三宫仗马拥霓旌。明德城南万骑过，御天门下百官多。箫韶九奏风云会，嵩岳三呼景象和。宫草葱茸拂槛青，苑中麀鹿自和鸣。云边仙子锵环佩，日暮君王幸穆清。宫树行行密覆墙，雨馀沙净碧云凉。锦衣花帽金鞍马，綵仗红旗夹道光。红云霭霭护棕毛，紫凤翩翩下綵绦。武士承宣呈角触，近臣侍宴赐珠袍。近西穹帐是青宫，瑞霭祥云晓日红。宝扇初开颜似玉，金舆方驾气如龙。
上京行幸词·其一
作者：郑潜
朝代：明
体裁：七言绝句

群山如画列层城，佳气滦阳此上京。四野穹庐环魏阙，三宫仗马拥霓旌。
上京行幸词·其三
作者：郑潜
朝代：明
体裁：七言绝句

宫草葱茸拂槛青，苑中麀鹿自和鸣。云边仙子锵环佩，日暮君王幸穆清。
上京行幸词·其二
作者：郑潜
朝代：明
体裁：七言绝句

明德城南万骑过，御天门下百官多。箫韶九奏风云会，嵩岳三呼景象和。
上京行幸词·其五
作者：郑潜
朝代：明
体裁：七言绝句

红云霭霭护棕毛，紫凤翩翩下綵绦。武士承宣呈角触，近臣侍宴赐珠袍。
上京行幸词·其六
作者：郑潜
朝代：明
体裁：七言绝句

近西穹帐是青宫，瑞霭祥云晓日红。宝扇初开颜似玉，金舆方驾气如龙。
上京行幸词·其四
作者：郑潜
朝代：明
体裁：七言绝句

宫树行行密覆墙，雨馀沙净碧云凉。锦衣花帽金鞍马，綵仗红旗夹道光。
与宋景璋刘彦宾登崧台寻乐亭诗
作者：郑潜
朝代：明
体裁：七言绝句

断虹阁雨横东嶂，斜日栖云隐暮林。尊酒一时江海客，布衣千载圣贤心。
与鲍仲安伯原汪子翼泛舟竹溪寺访友不遇诗
作者：郑潜
朝代：明
体裁：五言律诗

乘舟溯清溪，来访古招提。树影涵波静，桃花隔岸迷。林深疑隐豹，潭黑欲燃犀。胜赏无终极，留连日又西。
东壁亭纪咏
作者：郑潜
朝代：明
体裁：古风

峨峨乌石巅，其阳列兰若。江山称伟观，突兀献台榭。相君多幽兴，登览及公暇。晴空出岩厓，胜槩閟榛槚。予时陪杖屦，攀陟先上下。巨灵开平基，可以搆虚厦。储皇赐珍翰，腾翥鸾凤化。一挥万钧力，什袭连城价。远移剑津石，对峙俨刻画。层檐倏翚飞，崇阶屹雄跨。昭回云汉章，东壁相焕射。重辉继离明，列宿粲华夏。清风洒城堞，秋雨熟禾稼。宝镂镇瓯闽，恩光被民社。夙忝趋春坊，兹恨违鹤驾。惭无吉甫才，诵诗拟陶谢。
中秋瑞龙寺玩月
作者：郑潜
朝代：明

年年今夕是中秋，今年今夕月几望。又向龙山玩月明，恨不此时登百丈。百丈峰头天宇宽，桂树婆娑风雨寒。嫦娥冰奁未全启，神仙宝盖遥相看。羽衣乐奏流霞宴，六六洞天光作殿。欲伴群仙捧寿觞，绝壁丹崖路如线。山僧有酒浮金波，已？一醉同高歌。明朝归去还对月，百尺楼中秋更多。
中秋瑞龙寺玩月
作者：郑潜
朝代：明
体裁：古风

年年今夕是中秋，今年今夕月几望。又向龙山玩月明，恨不此时登百丈。百丈峰头天宇宽，桂树婆娑风雨寒。嫦娥冰奁未全启，神仙宝盖遥相看。羽衣乐奏流霞宴，六六洞天光作殿。欲伴群仙捧寿觞，绝壁丹崖路如线。山僧有酒浮金波，已�一醉同高歌。明朝归去还对月，百尺楼中秋更多。
为居中御史题
作者：郑潜
朝代：明
体裁：五言排律

谏垣崇柏府，察院表松厅。执法昭乾象，郎官应列星。九重资耳目，四海捷风霆。清浊由泾渭，聪明在视听。按巡遵旧典，咨访靡常经。出使临分署，如松揭广庭。应储梁栋具，俨对雪霜形。挺特标孤峙，芳华德比馨。云烟春霭霭，风雨昼冥冥。贞白梅同洁，敷荣竹并青。岁寒知节操，品汇仰仪刑。大厦须扶植，颠崖赖底宁。何惭蜀庙柏，曾阅舜阶蓂。缥缈闻天籁，蜿蜒隐地灵。气盘龙起蛰，风度鹤梳翎。藓晕衣新绣，膏明刃发硎。居然立霄汉，飒尔击沧溟。杜甫遗诗本，毕宏开画屏。才疏叨茂选，亲老觊脩龄。济济山东士，萧萧历下亭。观风惟黾勉，顾影独伶俜。兴已辜泉石，行当戒井陉。歌谣采田野，声迹达朝廷。漫续斯堂记，期看不朽铭。
人面竹杖引寄贡尚书
作者：郑潜
朝代：明
体裁：古风

白石岩前谢家谷，斲得杖名人面竹。映书恍恍嘘青藜，入手温温如绿玉。山中扶我蹑云峤，三十六源沂水曲。此君标格特瑰异，识面何须见眉目。苍然劲气傲蟠石，错节盘根心所欲。临流顾影动蛟龙，敲户闻声走童仆。相随数月殊未厌，愁入市廛悲局促。南湖使君栖凤台，景仰高风隔川陆。愿言持此青琅玕，万里云霄永相逐。
入京
作者：郑潜
朝代：明

端本堂开正万方，儒臣日日近储皇。讲明治道称尧舜，历览人文备宪章。洒天马乳秋先到，卓地鸾旂驾欲回。漫拟颂诗随警跸，愧无才力佐霜台。
入京·其一
作者：郑潜
朝代：明
体裁：七言绝句

端本堂开正万方，儒臣日日近储皇。讲明治道称尧舜，历览人文备宪章。
入京·其二
作者：郑潜
朝代：明
体裁：七言绝句

洒天马乳秋先到，卓地鸾旂驾欲回。漫拟颂诗随警跸，愧无才力佐霜台。